Tende, markize, Glogonj :: Daibau.rs\nTENDE, MARKIZE, GLOGONJ\nTražim dobrog ponuđača, montažera tendi, markiza: Sakupili i proverili smo ponuđače, montažere tendi, markiza, koji rade u mestu Glogonj i okolini. Pošaljite potražnju i zainteresovani ponuđači, montažeri tendi, markiza će vas kontaktirati za pregled, predračun i ponude.\tIskusan ponuđač, tendi, markiza više\nNAJBOLJE OCENJENI PONUĐAČI, MONTAŽERI TENDI, MARKIZA U VAŠOJ OKOLINI:\nBravarija Stojanović se već 11 godina ističe kao lider u oblasti kovanih ograda u južno-banatskom i beogradskom regionu. Locirani smo u Pančevu i najviše se angažujemo na izradi i montiranju me...\nRADOJKO DOSKOVIĆ PR DOSKOVIĆ RADOJKO, Beograd\nPR Dosković Radojko iz Beograda aktivno i uspešno posluje od 2015. godine. Bavimo se proizvodnjom i ugradnjom svih vrsta tendi, nadstrešnica, markiza kao i prateće opreme za ALU i PVC stolariju. U...\nNAJBOLJE OCENJENI PONUĐAČI, MONTAŽERI TENDI, MARKIZA U ŠIROJ OKOLINI\nPASARELA SISTEM DOO NOVI SAD,\nPASARELA SISTEM DOO je osnovan 2010. godine sa sedištem u Novom Sadu. Deklarišemo se kao uspešni proizvođači i montažeri programa pokretnih krovova. Naša firma ima potencijal da preuzme i izved...\nTECHNOCOVERING DOO KELEBIJA,\nTECHNOCOVERING DOO je osnovan 2012. godine. Nalazimo se u Kelebiji i deklarišemo se kao uspešni proizvođači, prodavači i montažeri sistema za pokrivanje objekata. Naša firma ima potencijal da p...\nDEJAN STANISAVLJEVIĆ PR BRAVARSKE USLUGE PROIZVODNJA I UGRADNJA ROLO I SEGMENTNIH GARAŽNIH VRATA LM SISTEM BEOGRAD-RIPANJ, Ripanj\nPreduzeće LM Sistem iz Beograda - Ripnja aktivno i uspešno posluje u oblasti proizvodnje i montaže rolo i segmentnih garažnih vrata, nadstrešnica, tendi, metalnih bašti, kolskih, pešačkih kapi...


Leskovački Crveni krst podelio paketiće za novorođene bebe - Dnevnik Juga\nPočetna / DRUŠTVO / Leskovački Crveni krst podelio paketiće za novorođene bebe\nLeskovački Crveni krst podelio paketiće za novorođene bebe\nIna Dendić 10/05/2019\tDRUŠTVO, Leskovac 1 Komentar\nIako se ona u mnogim gradovima i opštinama postepeno glasila, pa je danas neguje tek nekoliko organizacija u Srbiji, akcija “Paket za novorodjenu bebu“, najznačajniji je deo tradicije leskovačkog Crvenog krsta u nedelji obeležavanja aktivnosti ove nacionalne institucije.\nPaket za novorodjenu bebu, skromna je podrška porodici u prvim danima i nedeljama života novog člana i na ovu akciju predsednik Gradske organizacije Crvenog krsta u Leskovcu, Nebojša Cakić je posebno ponosan. Ona nosi i odredjenu poruku:\n„Leskovac se već dugo bori sa padom nataliteta, a ova akcija, osim što ima humanitarni karakter, služi i kao svojevrsno upozorenje svima nama i državi da je “bela kuga“ najveća opasnost za naciju. Sve nas je manje, natalitet pada, a mladi, u potrazi za boljim životom odlaze iz Srbije. Mora da se reaguje na nivou države. Nekakvi naporu su na tom polju učinjeni, a naši paketi su skroman doprinos u borbi za rast nataliteta.\nPaketi se sastoje od stvari neophodnih novorodjenčetu u prvim danima života i ove godine su nešto bogatiji nego ranije:\n„Tu su pelene za jednokratnu upotrebu, koje su obično u početku i najskuplja stavka u nabavci opreme za bebu. Paket sadrži flašice, puder, pomadu, set bodija i druge sitnice.Ovo je jedna od naših najdražih akcija u bogatom kalendaru aktivnosti Crvenog krsta. U mnogim gradovima se već niz godina ne sprovodi, jer država za to organizaciji ne obezbedjuje sredstva. Mi smo ipak odlučili da je i dalje sprovodimo, jer smatramo da ima višestruki karakter, ističe sekretar, Dragan Veliković.\nU novogodišnjoj noći, broj novorodjenih beba u Leskovcu, nagoveštavao je pravi “bebi bum“, ali to, ne samo da se nije dogodilo, nego su rode ovde u prvih pet meseci, sletale redje nego u 2018.-oj:\n„Rodjeno je 4o-ak beba manje nego u istom periodu prošle godine, ali se nadamo da ćemo ipak, bar ponoviti lanjsku statistiku, koja je i nas prijatno iznenadila. Uočljivo je da je povećan broj majki koje se odlučuju na treće dete, ali mi se čini da stagnira ili pada broj žena koje se reše na drugu trudnoću i to je ono što jednako zabrinjava, istakla je doktorka Marijana Nikolić Pavlović, šef Odeljenja naonatologije Leskovačke opšte bolnice.\nCrveni krst Leskovac inače ima bogat program aktivnosti do 15. maja. U ponedeljak će, u svojim prostorijama, od 11:30 do 16 :30 organizovati akciju dobrovoljnog davanja krvi , a sutradan će biti upriličena svečana dodela priznanja pojedincima, kolektivima, donatorima i volonterima koji su doprineli ostvarivanju humanih ciljeva i zadataka Crvenog krsta.\nPrethodni ODBRANA SLOBODE: Pokazana vojna i policijska snaga Srbije\nSledeći Narodni muzej u Leskovcu obeležio 71. rođendan\n10/05/2019 u 7:46 pm\nPorodila sam se januara u Leskovackoj bolnici …Nista , ali apsolutno nista nisam dobila !!!! Sramota !!!! A organizaciji Crveni krst svaka cast na ovakvoj akciji !!!


Smeštaj u Beogradu za Novu Godinu\nBeograd je jedan od najposećenijih gradova u Evropi, 10-15 hiljada turista poseti naš grad tokom novogodišnjih praznika. Da li ćete najluđu noć provesti u jednom od brojnih klubova, restorana, kafića ili na Trgu Republike, odluka je na vama! Jednu stvar morate imati na umu, a to je da rezervišete svoju sobu na vreme!\nPosted by admin December 8, 2017\nSmeštaj u Beogradu za Novu Godinu nije ni malo lako pronaći, posebno ukoliko tražite hotel koji je u centru grada, blizu svih najvažnijih dešavanja.\nSmeštaj u Beogradu za Novu Godinu rezervišite na vreme\nBeograd je jedan od najposećenijih gradova u Evropi, 10-15 hiljada turista poseti naš grad tokom novogodišnjih praznika. Da li ćete najluđu noć provesti u jednom od brojnih klubova, restorana, kafića ili na Trgu Republike, odluka je na vama!\nPotpuno smo sigurni, da bez obzira za šta se opredelite, nećete se pokajati, jer će to svakako biti noć za pamćenje!\nUkoliko ste se odlučili da posetite Beograd za Novu Godinu, napravili ste pravi izbor!\nDoček Nove godine u jednom od najlepših gradova na Balkanu, će biti nezaboravna noć za pamćenje. Zagarantovana zabava do jutra, vrela atmosfera i bogat muzički program učiniće vaš doček nezaboravnim.\nKako bi vaš boravak bio jedno izuzetno iskustvo, ne smete da zaboravite da pronađete adekvatan smeštaj u Beogradu za Novu Godinu. Naš hotel u centru Beograda je idealno rešenje ukoliko želite da budete u blizini svih gradskih dešavanja.\nNakon neprospavane lude noći, prepune zabave i provoda , verovatno ćete poželeti da što pre uđete u svoju sobu i „zagrlite“ udoban krevet. Do taksi prevoza ćete teško doći usled velike gužve, a vožnja pod dejstvom alkohola je apsolutno neprihvatljiva. Najbolje rešenje je da na vreme rezervišete sobu u hotelu Skadarlija, koji se nalazi u istoimenoj boemskoj četvrti, na samo par minuta hoda do centra grada. Uz udobno nameštene sobe, ljubazno osoblje i tradicionalni srpski doručak koji će vas ujutru dočekati, sigurni smo da će doček Nove Godine u Beogradu biti iskustvo ispunjeno prelepim uspomenama.\nNajbolje žurke u Beogradu za Novu Godinu\nHotel Skadarlija je uvek upućen u najbolje i najinteresantnije sadržaje koje glavni grad nudi. Rezervišite svoj smeštaj u Beogradu za Novu Godinu na vreme i budite u neposrednoj blizini svih najvažnijih događaja koji će se dešavati te večeri. Bilo da se odlučite za koncert na Trgu Republike, lude žurke ili večeru u nekom od prestoničkih restorana, hotel u centru grada je idealno rešenje za vas. Ukoliko se ipak odlučite da najluđu noć proslavite na trgu, gde nastupaju mnogi popularni izvođači, znajte da do svog odredišta možete stići peške, jer se naš hotel nalazi u samom centru Beograda.\nSmeštaj u Beogradu za Novu Godinu biće vam nezaboravno iskustvo, sa pregršt lepih uspomena\nHotel Skadarlija se nalazi u boemskoj četvrti po kojoj je i dobio naziv. Kafane, taverne i restorani, sa posebnim šarmom i tradicijom koja traje dugi niz godina, su na minut od našeg hotela. Ukoliko to bude vaša opcija za Novu Godinu, znajte da ćete veče provesti uz veselu živu muziku, obilje ukusne tradicionalne hrane i nezaobilazno nacionalno srpsko piće, čuvenu rakiju!\nVažna napomena, 90 % beogradskih restorana ima svoje „partije“ za doček Nove Godine. To podrazumeva da ukoliko želite da proslavite kraj godine i početak nove u nekom od prestoničkih restorana, neophodno je da svoje mesto rezervišete na vreme.\nSmeštaj u Beogradu za Novu Godinu pruža brojne pogodnosti\nDoček Nove Godine u Beogradu je nezaboravno iskustvo!\nZbog svoje blizine centru gradu i odličnog odnosa cene i kvaliteta, naš hotel Skadarlija je idealno rešenje za najluđu noć.\nBeograd je jedan od najlepših evropskih gradova, zato svoju sobu rezervišite na vreme i provedite nezaboravnu novogodišnju noć u udobnosti našeg hotela.


Obavezno nošenje maski na letovima Er Srbije - Novinar.rs\nAvio-kompanija “Er Srbija” je objavila da je tokom čitavog trajanja leta njenim avionima obavezno da svi imaju sanitarne maske preko lica.\nTa kompanija bi u četvrtak, trebalo da letovima iz Beograda za Frankfurt i Cirih počne obnavljanje komercijalnog prevoza putnika.\nAvioni će biti redovno dezinfikovani, poručila je “Er Srbija”, koja kaže da je bezbednosne i higijenske mere primenila u saradnji sa zdravstvenim organima i regulatornim telima.\n“Er Srbija” kaže i da je “sve procedure u putničkom avio-saobraćaju pre, tokom i nakon leta” prilagodila “novim okolnostima koje su prouzrokovane pandemijom”.\nPosted in DRUŠTVOTagged #ER SRBIJA #KORONAVIRUS #maske\nOdata počast gardijcima i pacijentima "Dragiše Mišovića" ubijenim u NATO agresiji\nsri maj 20 , 2020\nOdata počast gardijcima i pacijentima “Dragiše Mišovića” ubijenim u NATO agresiji Pomoćnik gradonačelnika Andreja Mladenović položio je venac na spomen-obeležje u КBC Dr Dragiša Mišović povodom Dana sećanja na sedmoricu […]


source.ba | Šefik Džaferović: Članstvo u NATO-u je sigurnost za cijelu BiH!\nČlan Predsjedništva Bosne i Hercegovine Šefik Džaferović danas je na prigodnoj svečanosti u Kasarni „Rajlovac“ svim pripadnicima Oružanih snaga BiH (OSBiH) i svim građanima BiH čestitao Dan OSBiH.\nIstaknuo je kako su OSBiH faktor mira i stabilnosti, te faktor pomoći cijeloj Bosni i Hercegovini i svakom njenom stanovniku, podsjećajući da je reforma sektora odbrane jedna od najuspješnijih reformi u BiH.\n- To je reforma koja zorno pokazuje da, kada hoćemo i kada imamo političku volju, možemo da napravimo sjajne stvari - kazao je Džaferović u izjavi za medije, potcrtavajući kako je to put kojim BiH treba da ide.\nOcijenio je kako je to jedini mogući put u interesu cijele zemlje i svih njenih stanovnika, odnosno svakog čovjeka koji živi u BiH.\n- Učinit ćemo sve što možemo da planove modernizacije i opremanja OSBiH dovedemo do kraja i da ispoštujemo zahtjeve koji dolaze iz naših OS, bez obzira na različite političke poglede i različita politička mišljenja - poručio je Džaferović.\nIstovremeno, izrazio je očekivanje da će i oni koji imaju neke rezerve, ili bar govore da imaju neke rezerve, prestati da to govore i prestati da imaju rezerve, „jer ovo je i u njihovom interesu“.\n- Interes BiH je članstvo u NATO-savezu. Članstvo u NATO-u je sigurnost za cijelu BiH. Osim toga, to nije samo sigurnosni i vojni savez, to je i politički i ekonomski savez i može da unaprijedi ekonomiju naše zemlje - kazao je Džaferović, podsjećajući da je BiH donijela sve potrebne odluke za članstvo u NATO-savezu.\nPrecizirao je kako je i odbrambena reforma realizirana s tim ciljem, te da u Zakonu u odbrani BiH, za koji su svi glasali u Bosni i Hercegovini, u njegovom članu 84. piše - da će Predsjedništvo BiH, PSBiH i Vijeće ministara poduzeti hitne i sve korake kako bi BiH što prije postala članica NATO-a.\nTagovi: NATOSefik DzaferovicBiHOSBiH


Ruska VTB banka greškom "odobrila" kredit od 12 milijardi dolara\nSiromašna Centralnoafrička Republika osvojila je u utorak neočekivani dobitak, bar na papiru, kada je ruska državna VTB banka objavila da je toj zemlji odobrila zajam od 12 milijardi dolara, ali je kasnije iz banke saopšteno da je po sredi greška i da takvog zajma nema.\nKredit se spominje u kvartalnom finansijskom izveštaju VTB-a koji je objavila ruska centralna banka, prenosi Rojters.\nNaime, u izveštaju je data tabela sa finansijskim potraživanjima koje VTB grupa ima u desetinama zemalja od 1. oktobra ove godine, gde je, između ostalih, navedena i Centralnoafrička Republika sa sumom od 801,9 milijardi rubalja (12 milijardi dolara).\nTaj iznos je za preko šest puta veći od ukupne godišnje ekonomske proizvodnje te zemlje.\nNa pitanje Rojtersa vezano za taj podatak, iz VTB banke su rekli da takav zajam ovoj bivšoj francuskoj koloniji u stvarnosti ne postoji.\n"VTB banka nema izloženost u tolikom obimu prema Centralnoafričkoj Republici. Najverovatnije je da je ovde došlo do operativne greške u sistemu, kada su zemlje kodirane", naveo je ruski zajmodavac u odgovoru poslatom britanskoj agenciji.


Amerikanci stariji od 60 imaju preko 67 milijardi studentskih kredita - Penzin\nPočetna Magazin Godine Amerikanci stariji od 60 imaju preko 67 milijardi studentskih kredita\nReč je o generaciji koja je tokom života već isplatila troškove obrazovanja za sebe, često i za svoju decu, i to dugoročnim decenijskim kreditima koji se ne završavaju ni odlaskom u penziju. Da, mnogi nisu uspeli da za života zarade dovoljno da otplate dug za školovanje koje im nije omogućilo da decenijskim radom isplate par godina obrazovanja…\nNa sve to sada ponovo, mnogi i po treći put, preuzimaju na sebe otplatu studentskih kredita za svoju decu ali i unuke. Državni, manje cenjeni fakulteti u SAD koštaju oko 9,5 hiljada dolara godišnje i traju četiri godine, što je oko 36.000 dolara i blisko prosečnoj godišnjoj bruto plati u SAD koja iznosi oko 34.000 dolara.\nMeđutim, privatni fakulteti koštaju više nego duplo više – oko 24.000 dolara, što troškove povećava na tri godišnje plate za četiri godine studiranja.\nProsečna pozajmica iznosi oko 21.000 dolara, ali problem nastaje kada roditelji koji uzimaju dug dolaze u pozne godine, i taj dug isplaćuju od svoje ušteđevine za penziju.\nPrema pisanju Vašington Posta, u Americi skoro 40 odsto dužnika studentskih kredita ima preko 65 godina, i pojedinačno su najveća starosna grupa dužnika ovog tipa kredita.\nIzvor: Penzin / Care\nTags:bankekreditipenzijaSjedinjene Američke Države SADstudentski kreditiušteđevina\nDnevni prosek Srbije - 232 dinara za hranu i piće po osobi


"Da li će Vučić, Šešelj i Dačić poslati svoje sinove u rat?"\nPokret SNP Naši oglasio povodom poslednjih dešavanja na Kosovu i Metohiji. Saopštenje predstavljamo u celosti.\n"Stop operaciji Soroš u Srbiji"\nPokret SNP "Naši" pokrenuo je akciju protiv dela nevladinog sektora koji optužuje da se nalazi pod finansijskim protektoratom milijardera Džordža Soroša koeg doživljavaju kao neprijatelja...\nSNP Nаši održаli su u ponedeljak konferenciju zа medije nа kojoj su optužili premijera Srbije Aleksandra Vučićа dа je glаvni krivаc zа otimаnje Trepče i Telekomа, kаo i dа će zbog...\nVestionline 244 komentara\nĐenerale, srećan rođendan!\nPovodom rođendana Ratka Mladića, koji je rođen na današnji dan 1943. SNP Naši postavili su čestitku sa porukom u Arnađelovcu.


Među najnovijim otkrićima, koja donosi majski broj esnafskog dvomesečnika "Arheolodži", nalazi se prva košnica izrađena od keramike, pronađena u Gvatemali, a koja ima sve odlike košnice kakve se i danas koriste u tom regionu.\nPčelari naroda Maja su u drevnom gradu Nakumu na severoistoku Gvatemale našli košnicu izrađenu između prvog veka pre naše ere do 300 godine naše ere, u vreme dok je taj grad bio nastanjen.\nPoljska arheološka ekipa je na istom lokalitetu našla i glavu pčelara izrađenu od keramike, a na kojoj su se mogli videti ujedi pčela.\nKošnica ima oblik široke cevi koja ima poklopce na oba otvora, a na samim stranama te košnice su okrugli otvori da pčele taklo da one mogu da uleću i izleću.\nIdentičan oblik imaju savremene košnice u tom regionu, ali ih sada izrađuju od drveta.


LSV | Gosti iz Noriča u Skupštini grada\nDelegaciju su činili počasni građani Novog Sada Dajana i Piter Bekli i bivši gradonačelnik Noriča i predsednik Društva prijateljstva Norfolk&Norič - Novi Sad Daglas Andervud. Tokom razgovora istaknuta je obostrana spremnost na daljem razvoju kulturne saradnje dva grada, naročito u muzičkoj oblasti, čemu je doprinelo i nedavno gostovanje naše umetnice Rite Kinke u Noriču. Izražena je i namera delegacije prijateljskog grada da i dalje pomaže Školu za osnovno i srednje obrazovanje "Milan Petrović", kao i Crveni krst grada. Gosti su predložili i pomoć za kandidaturu Novog Sada za evropsku prestonicu kulture, s obzirom da je Norič pre tri godine bio u užem krugu kandidata za ovu značajnu manifestaciju, dok Novi Sad želi to da bude 2020. godine.\nTema razgovora je bilo i šire uključenje mladih iz dva grada putem drutvenih mreža i drugih vidova internet komunikacija i povezivanje fudbalskih klubova "Noriča", člana engleske Premijer lige i novosadske "Vojvodine", kako bi se eventualno organizovao prijateljski meč između dva kluba. Jovanović se nakon razgovora zahvalio predstavnicima grada Noriča na pažnji i trudu koji posvećuju daljem negovanju tradicionalno dobrih veza dva grada i poželeo im prijatan boravak u Novom Sadu.


Medel karijeru nastavlja u Bešiktašu - SportSport.ba\nMedel karijeru nastavlja u Bešiktašu\nPiše: E. Čaušević 12.08.2017., 09:38\nČileanski reprezentativac Gary Medel odlučio je ovog ljeta da napusti redove Intera.\nMedel je prethodne tri sezone proveo u Interu u koji je stigao iz Cardiffa, ali je odlučio ovog ljeta ponovo da promijeni sredinu. Ovaj defanzivni igrač je najviše bio povezivan s prelaskom u Bocu Juniors za koju je igrao na početku svoje karijere.\nMeđutim, iz argentinskog kluba su poručili da jednostavno ne mogu platiti obeštećenje koje Inter traži, te da odustaju od transfera. Ipak, svega nekoliko dana kasnije na adresu Intera stigla je ponuda turskog Bešiktaša koju je italijanski klub odlučio prihvatiti.\nČileanac je dogovorio sve uslove ugovora sa prvakom Turske s kojim će najvjerovatnije već danas potpisati saradnju. Medel je otputovao u Istanbul na ljekarske preglede što je potvrdio na svom Twitter profilu.\nGary Medel blizu povratka u Bocu\nBoca Juniors u pregovorima sa igračem Intera\nArgentinski velikan Boca Juniors je u pregovorima sa Interom, a njihova želja je čileanski...\n28.06.17., R. Pašić\nDanas, 12:49 Olić ponovo u reprezentaciji Hrvatske\nDanas, 12:17 Pohlepa na vrhuncu: Turski klub zarađuje na - djeci\nJučer, 16:45 Navijač ušao na teren i očitao bukvicu igračima\nJučer, 10:15 Željin promašaj našao novi klub\nJučer, 04:15 Cole želi ostati u La Galaxyju


Incko zaboravio na 5.515 Srba stradalih u 126 logora u Sarajevu - FILTER\nIncko zaboravio na 5.515 Srba stradalih u 126 logora u Sarajevu\nPredsjednik Udruženja logoraša Sarajevsko-romanijske regije Slobodan Mrkajić izjavio je Srni da je visoki predstavnik za BiH Valentin Incko, koji je ove sedmice uputio ultimatum parlamentu Srpske, zaboravio srpske logoraše i upitao ga šta je sa žrtvama iz Tarčina, Bradine i 5.515 Srba koji su stradali od 1992. do 1996. godine u 126 logora na području Kantona Sarajevo.\nMrkajić je dodao da je pritisak na Republiku Srpsku alarm da se svi uključe u odbranu interesa i tekovina Republike Srpske.\n“Inckova inicijativa da Radovanu Karadžiću, Biljani Plavšić i Momčilu Krajišniku budu oduzeta odlikovanja pogodila je i članove Udruženja logoraša Sarajevsko-romanijske regije. Ne možemo, a da ne izrazimo nezadovoljstvo ultimativnom inicijativom Incka da stvaraocima naše Republike budu oduzeti ordeni”, istakao je Mrkajić.\nOn je naveo da se od Incka ni u kom kontekstu nije moglo čuti ništa o stradanju 5.515 Srba u 126 logora od 1992. do 1996. godine u Kantonu Sarajevo.\n“Molimo visokog predstavnika da povuče ovu inicijativu i izjave, koje su neutemeljene po svakom osnovu, a koje su vjerovatno odraz njegovog ličnog viđenja i pristrasnosti. Pitamo ga razmišlja li o žrtvama rata, velikim mučenjima i silovanjima u pomenutim logorima”, rekao je Mrkajić.\nKabinet predsjednika Narodne skupštine Republike Srpske primio je u srijedu, 3. februara, Inckovo pismo upućeno predsjedniku parlamenta Srpske Nedeljku Čubriloviću i klubovima poslanika u kome se inicira vraćanje povelja od određenih pojedinaca, koje im je, 24. oktobra 2016. godine, dodijelio Organizacioni odbor za obilježavanje 25 godina rada Narodne skupštine Republike Srpske.\nTags: Valentin Incko Udruženje logoraša Sarajevsko-romanijske regije\nPrethodna Višković: Neće biti poskupljenja struje za domaćinstva\nSledeća Biljana Samardžić: Skraćenice i internet komunikacija uništavaju srpski jezik


Premijer Kosova Aljbin Kurti i kosovski predsednik Hašim Tači, fotoarhiv\nUred premijera Kosova Aljbina Kurtija (Albin) došao je do zaključka da je aktuelni predsednik Kosova Hašim Tači (Hashim Thaci), 2013. godine, dok je bio premijer, prekršio Ustav Kosova i da to opravdava pokretanje ustavnog postupka za njegovo razrešenje sa predsedničke funkcije.\nIz Ureda premijera saopšteno je da je Kurti obavestio predsednicu Skupštine Vjosu Osmani o navodnim ustavnim kršenjima u "tajnom sporazumu" iz 2013, između tadašnjeg premijera Kosova Hašima Tačija a danas predsednika, i tadašnjeg generalnog sekretara NATO-a Andersa Foga Rasmusena (Anders Fogh Rasmussen).\nKako se navodi u saopštenju za medije Vlade Kosova, Tači je putem sporazuma u ime Kosova prebacio KFOR-u (Misija NATO-a na Kosovu) apsolutno pravo veta nad svim budućim misijama Bezbednosnih snaga Kosova (BSK) na severu zemlje na izvestan period.\nIz NATO-a su 26. februara potvrdili za Radio Slobodna Evropa (RSE) da “bilo kakvo kretanje Bezbednosnih snaga Kosova u severni deo Kosova zahteva prethodno obaveštenje i saglasnost komandanta KFOR-a". NATO podržava nastavak dijaloga Beograda i Prištine, poručeno je.\nPredsednica Skupštine Vjosa Osmani saopštila je da je Kurtijev dopis prosledila svim poslanicima Skupštine Kosova. Ona je dodala da se zahtev da svaka institucija poštuje Ustav ne treba pogrešno interpretirati kao napad na ili osporavanje NATO-a, već kao unapređenje demokratije transparentnosti i poštovanja zakona i ustava.\nU objavi na Fejsbuku ona je dodala da je poštovanje Ustava Kosova obaveza svih, kao što je i očuvanje partnerstva sa strateškim partnerima Kosova.\nKurti: Zajednica opština sa srpskom većinom i razmena teritorija nisu dve različite stvari\nKurti je na pres-konferenciji 26. februara rekao da se razmena pisama sa NATO-om desila na isti dan kada je postignut prvi Briselski sporazum, između Tačija i bivšeg premijera Srbije, Ivice Dačića 19. aprila 2013. godine, s tim da je on bio sakriven.\nPremijer Kosova je podsetio kako se prvi Briselski sporazum uglavnom odnosi na formiranje Zajednice opština sa srpskom većinom, dok razmena pisama između Tačija i Rasmusena govori o "jednostranom povlačenju bivšeg premijera".\nAnders Fog Rasmusen i Hašim Tači, Priština, septembar 2011.\n"Ovaj sporazum, u kojem je izmišljen naziv 'severno Kosovo' i gde se navodi da tamo neće otići BSK bez prethodne saglasnosti KFOR-a, a koji nije dobio odobrenje kosovskih institucija i o kojem Skupština nije informisana, ukazuje da Zajednica opština sa srpskom većinom i razmena teritorija nisu dve različite stvari", kazao je Kurti.\n"Trenutak kada politički lideri razgovaraju o teritorijama, onda je svakako tu i vojska uključena. U ove dve godine od kada cirkuliše ideja o razmeni teritorija, imala je genezu negde, a ta geneza je zvanična, državna ali i tajna", kazao je Kurti 26. februara.\nNa pitanje da li razmena pisama predstavlja međunarodni sporazum, on je to potvrdio, pozivajući se na Bečku konvenciju o pravima sporazuma. Kazao je da skrivanje jednog takvog sporazuma predstavlja flagrantno kršenje kojim treba da se bave pravosudne institucije.\n"Sada je u rukama poslanika Skupštine, koji mogu da poduzmu dalje korake."\n- Aljbin Kurti\n"Sada je u rukama poslanika Skupštine Kosova, koji mogu da poduzmu dalje korake. Ja ne želim da vršim predrasude u vezi sa tim, ali moja je obaveza da o tome obavestim predsednika Skupštine, predsednika države i državnog tužioca", dodao je Kurti.\nKako je kazao, tu razmenu pisama nije našao u Uredu, već je dobio od jednog zvaničnika NATO-a, kome je zahvalan, i naglasio da želi dobre odnose sa NATO-om i KFOR-om, te najavio sastanak sa komandantom KFOR-a u četvrtak (27. februar).\n"Bezbednosne snage Kosova, naša vojska, Ministarstvo odbrane, KFOR i NATO su svi na jednoj strani", dodao je Kurti.\nKurti je na pres-konferenciji takođe kazao da je vršio napore da uskladi spoljnu politiku sa predsednikom Kosova, što se do sada nije desilo.\nPoručio je da će dijalog sa Srbijom biti dobro pripremljen, uz principe, i da će taj proces voditi on.\nPredsednik opozicione Demokratske partije Kosova (DPK) Kadri Veselji (Veseli) prokomentarisao je na Fejsbuku da je zabrinjavajuće to što "po prvi put jedan premijer Kosova sporazume sa NATO-om ocenjuje u suprotnosti sa interesima Kosova".\nNATO: Naš mandat se nije promenio\n"Bilo kakvo kretanje Bezbednosnih snaga Kosova u severni deo Kosova zahteva prethodno obaveštenje i saglasnost komandanta KFOR-a", rečeno je RSE 26. februara iz NATO-a, pozivajući se na razmenu pisama.\nZvaničnik NATO-a dodaje da njihova misija na Kosovu ostaje nepromenjena, na osnovu Rezolucije 1244 Saveta bezbednosti UN-a te su podsetili da i dalje preispituju nivo angažmana sa Bezbednosnim snagama Kosova, nakon odluke o promeni mandata tih snaga.\n"Naš mandat se nije promenio i nastavićemo našu mirovnu misiju. NATO podržava i nastava dijaloga između Beograda i Prištine uz posredstvo Evropske unije (EU), kao jedino trajno političko rešenje za region", dodao je.\nŠta je Tači obezbedio pismom?\nHašim Tači, tadašnji premijer Kosova, u pismu koje je prosledila Vlada Kosova, osigurao je tadašnjem generalnom sekretaru NATO-a Andersu Fogu Rasmusenu da će Bezbednosne snage Kosova ići na sever samo uz prethodnu dozvolu KFOR-a.\nPismo Tačija Rasmusenu koje je javnosti obznanio Kurti\nKurti je u zvaničnom dopisu predsednici Skupštini Kosova naveo da je nakon preuzimanja premijerske dužnosti angažovao svoje osoblje da analizira sadržaj ovog "tajnog sporazuma, kao i ustavne implikacije".\nKako se dodaje, cilj Kurtija je bio da obavesti predsednicu Skupštine, Osmani, o postojanju jednog takvog sporazuma, kao i o analizi njegovog ureda.\nIsta analiza zaključuje da je Tači, dok je bio premijer, teško prekršio Ustav i da to opravdava pokretanje ustavnog postupka za njegovo razrešenje sa mesta predsednika države.\nTači 2013. obećao NATO-u da KBS neće na sever Kosova bez saglasnosti KFOR-a\n"Ja, kao premijer, razumem i visoko cenim važnost saradnje Kosova sa NATO-om u cilju potpune sigurnost i teritorijalnog integriteta Kosova i njenih građana. I ja, kao premijer, garantujem Skupštini, kao i svim građanima, da neću poduzeti nijedan korak koji će dovesti u opasnost to neophodno savezništvo za bezbednost naše zemlje", navodi se u Kurtijevom dopisu.\nPismo koje je sekretar NATO-a Rasmusen uputio tadašnjem premijeru Tačiju\nIsti dopis je prosleđen predsedniku Tačiju i glavnom državnom tužiocu, Aleksandru Ljumeziju (Lumezi).\nRSE je u februaru 2019. pisao o tome kako je Tači 2013. obećao NATO-u da Bezbednosne snage Kosova neće ići na sever Kosova bez saglasnosti KFOR-a i da o tome postoji razmena pisama između Tačija i Rasmusena.\nKakva je procedura za smenu predsednika države?\nNa osnovu Ustava Kosova, predsednik Kosova se može razrešiti odlukom Skupštine ukoliko Ustavni sud smatra da je on izvršio tešku povredu Ustava ili ukoliko je kažnjen za neko krivično delo ili kada nije u stanju da obavlja dužnosti ove funkcije zbog nesposobnosti ili teške bolesti.\nProcedura razrešenja predsednika se inicira putem jedne trećine poslanika Skupštine, koji potpisuju peticiju.\nUkoliko peticija navodi kršenje Ustava, ista se odmah mora podneti Ustavnom sudu, koji donosi odluku u roku od sedam dana od dobijanja peticije.\nUkoliko Ustavni sud odredi da je izvršena povreda Ustava, Skupština može razrešiti predsednika sa dve trećine glasova svih poslanika.


Nema gostovanja za Grobare u Albaniji i Ukrajini! | BN\nNema gostovanja za Grobare u Albaniji i Ukrajini!\nFK Partizan saopštio da je, iz bezbednosnih razloga, dogovoreno da gostujućih navijača ne bude na utakmicama Lige Evrope u Elbasanu, Kijevu, ali i u Beogradu.\nFudbal 16.10.2017 | 18:45\nPolitika je opet umešala prste u fudbal. Raznorazna krizna žarišta u svetu, utiču, nažalost, i na dešavanja u sportu, fudbalu posebno.\nSituacija oko Kosova, ali i u Ukrajini, izazivaju emocije u srpskom narodu (i u narodima kojih se tiču ove teme), a fudbal je poslednjih decenija postao poligon za ispaljivanje raznih političkih poruka. Uostalom, zbog takvih je Partizan i bio kažnjen, pa je dva meča u Evropi igrao pred praznim tribinama.\nKada se na žrebu saznalo da će Partizan biti u grupi sa kijevskim Dinamom, a pogotovo sa albanskim Skenderbegom, bilo je jasno da će to biti "mečevi visokog rizika".\nPartizan je protiv Dinama igrao pred praznim tribinama zbog pomenute kazne, a danas sucrno-beli saopštili da gostujućih navijača neće biti na utakmicama Lige Evrope u Elbasanu, Kijevu, ali i u Beogradu.\nTo je odlučeno posle "konsultacija sa bezbednosnim strukturama UEFA, kao i sa klubovima Dinamo Kijev i Skenderbeg".\nPartizan je dodao i da "teškog srca pristaje na poštovanje ove odluke", jer ga lišava najvažnije podrške koju klub ima - navijača, ali su prevladali "svest da bi i najmanji incident mogao da košta klub", kao i "i želja da nas bude što više na proleće u Evropi".


Erdogan poziva na primirje u Idlibu, Putin i Rohani protiv\nTanjug 7. septembra 2018. 14:55\nTEHRAN – Turski predsednik Redžep Tajip Erdogan pozvao je danas na primirje i okončanje vazdušnih udara u sirijskoj pokrajini Idlib, što predsednici Rusije i Irana nisu odmah prihvatili.\nLideri tri glavna spoljna igrača u dugogodišnjem ratu u Siriji, Erdogan, Vladimir Putin i Hasan Rohani, sastali su se u Teheranu kako bi razgovarali o sudbini Idliba, dok se rivalske frakcije u toj pokrajini na granici s Turskom pripremaju za, kako se veruje, poslednju veliku bitku.\nErdogan je rekao da bi dogovor o tome predstavljao pobedu, ali je ruski predsednik Putin rekao je da se protivi prekidu vatre u Idlibu zato što su tamo locirani eksremisti Nusra Fronta i Islamske države koji nisu deo mirovnih pregovora.\nOn je upozorio da ekstremisti u Idlibu planiraju „provokacije“, moguće čak i s hemijskim oružjem, prenosi Rojters.\nPutin je rekao da sirijska vlada treba da povrati kontrolu nad svom teritorijom zemlje.\nPredsednik Irana Hasan Rohani je sa svoje strane poručio da američka intervencija u Siriji hitno mora da se okonča.


Fabrici osudio napad na članove opozicije, pozivi za Hana i Mogerini da reaguju - European Western Balkans\nAutor EWB 24. 11. 2018.\nBEOGRAD – Šef delegacije EU u Srbiji Sem Fabrici osudio je na tviteru jučerašnji fizički napad na predsednika Levice Srbije Borka Stefanovića i dvojicu aktivista te stranke.\n“Sa velikom zabrinutošću sam čuo vest o napadu na Borka Stefanovića. Politički protivnici ne smeju biti pretvoreni u neprijatelje. Politički motivisano nasilje je neprihvatljivo i zahteva bezrezervnu osudu”, napisao je Fabrici u subotu.\nStefanović je u petak uveče napadnut u Kruševcu pred održavanje tribine opozicionog Saveza za Srbiju. Tom prilikom mu je metalnom šipkom razbijen potiljak, zbog čega je završio u Kliničkom centru, a povrede su zadobili i dvojica aktivista Levice Srbije.\nMinistarstvo unutrašnjih poslova sopštilo je sinoć da su dvojica ljudi za koje se sumnja da su počinili napad uhapšeni, dok se za jednim intenzivno traga.\nStefanović je napad okarakterisao kao “organizovan pokušaj ubistva”. Na konferenciji za štampu u Beogradu rekao je da su napadači bliski jednom kontroverznom biznismenu iz Kruševca koji je povezan sa šefom BIA Bratislavom Gašićem, kao i da mu je rečeno da su odranije poznati policiji.\nVuk Jeremić, predsednik Narodne stranke i koalicioni partner Stefanovića u okviru Saveza za Srbiju, pozvao je danas preko tvitera Komesara za pregovore o proširenju Johanesa Hana i Visoku predstavnicu EU za spoljne poslove i bezbednosnu politiku Federiku Mogerini da ne ignorišu ovaj događaj.\nUz slike Stefanovića neposredno nakon napada, Jeremić je napisao: “Draga Federika Mogerini i Johanese Hane, dozvolite mi da vam ukažem na brutalno prebijanje jednog od srpskih opozicionih lidera Borka Stefanovića, dok je ulazio na tribinu Saveza za Srbiju. Ovo nije izolovani incident. Ne ignorišite, pre nego što postane prekasno.”\nBorko StefanovićFederika MogeriniJohanes HanSavez za SrbijuSem FabriciVuk Jeremić\nHan: Hitna potreba za mirom i deeskalacijom\nEvropski savet odobrio sporazum o izlasku i budućim odnosima sa UK\nPotpredsednik evropskih liberala podržao Pokret slobodnih građana\nRezolucija Evropskog parlamenta od 14. juna 2017. o izveštaju Komisije o Srbiji za 2016. godinu


Firma koja uvodi standarde - Ozonpress :: internet portal\nZahvaljujući podršci Naučno-tehnološkog parka u Čačku, sredinom 2014. godine počela je sa radom Agenciju za konsalting i menadžment New Quality Consulting. Firmu je pokrenuo Nedeljko Radulović, naš sugrađanin koji se nakon školovanja u Beogradu vratio u svoj grad. Firma se bavi uvođenjem i implementacijom standarda.\n– Nakon kontakta sa predstavnicima Naučno tehnološkog parka na Sajmu zapošljavanja i dogovora sa njima, u maju 2014.godine sam konkurisao za sredstva za samozapošljavanje koja dodeljuje Grad Čačak u okviru mera za aktivno zapošljavanje, a realizuje Nacionalna služba za zapošljavanje. Nakon odobravanja sredstava za samozapošljavanje, sredinom avgusta 2014.godine, registrovao sam Agenciju za konsalting i menadžment New Quality Consulting i uselio se u start-ap centar NTP-a Čačak. Pošto su osnivači NTP-a između ostalih i dva udruženja privrednika, smatrao sam da ću iz tog pravca imati više mogućnosti za pravljenje kontakata sa potencijalnim klijentima, a nakon bezrezervne podrške i pomoći od predstavnika NTP-a, dileme nije bilo kojim putem da krenem. Ovim putem bi se zahvalio predstavnicima NTP-a, i pozvao sve sugrađane koji razmišljaju o samostalnom radu i poslovanju da dođu u NTP po savet i proveru da li je njihova ideja ekonomski opravdana i samoodrživa, priča Nedeljko Radulović za Ozonpress.\nNew Quality Consulting Čačak je osnovan sa ciljem da pruža stručne konsultantske usluge iz oblasti implementacije međunarodnih standarda kvaliteta, a u svrhu poboljšanja efektivnosti i efikasnosti organizacija kako bi se postigla veća konkurentnost i unapredilo poslovanje.\n– Standardizacija se definiše kao proces utvrđivanja i pripreme pravila koja regulišu aktivnosti u datoj oblasti. Standardi u velikoj meri imaju pozitivan uticaj na većinu aspekata naših života. Oni obezbeđuju željene karakteristike proizvoda i usluga kao što su kvalitet, pozitivno delovanje na životnu sredinu, bezbednost, pouzdanost, efikasnost i zamenljivost. Kada su proizvodi i usluge u skladu sa našim očekivanjima, mi to uzimamo zdravo za gotovo i nismo ni svesni uloge standarda. Međutim, ako standardi ne bi postojali, to bismo veoma brzo primetili. Smetalo bi nam što su proizvodi lošeg kvaliteta, što nisu odgovarajući, odnosno nekompatibilni sa opremom koju već posedujemo, ili su nepouzdani i opasni. Kada proizvodi, sistemi, mašine i uređaji rade dobro i bezbedno, to je uglavnom zato što ispunjavaju zahteve standarda, objašnjava Nedeljko.\nKod nas u Srbiji je Zakonom o bezbednosti hrane, u proizvodnji prehrambenih proizvoda obavezna primena HACCP sistema (sistema bezbednosti hrane ), a uobičajena je pojava da se u tenderima i javnim nabavkama kao jedan od uslova zahtevaju sertifikati ISO 9001 , sistema menadžmenta kvalitetom kao osnovnog standarda i u poslednje vreme sve više sertifikati ISO 14001, sistem upravljanja zaštitom životne sredine, OHSAS 18001, sistem upravljanja zaštitom zdravlja i bezbednosti na radu, i ISO 27001, sistem upravljanja zaštitom i bezbednosti informacija , ..\nUsluge koje pruža NQC Čačak su: implementacija međunarodnih standarda kvaliteta ISO 9001, ISO 14001, OHSAS 18001, ISO 22000, ISO 27001, HACCP….Zatim, finansijski konsalting (Izrada studija transfernih cena ) i izrada poslovnih planova, priprema dokumentacije za kredite i subvencije, od strane državnih institucija i lokalne samouprave, pisanje projekata, savetovanje u vezi unapređenja poslovanja i marketinga na internetu i društvenim mrežama, navodi Radulović.\nNedeljko Radulović je u Čačku završio Osnovnu školu Vuk Karadžić i Gimnaziju, a u Beogradu Fakultet organizacionih nauka, gde je diplomirao na odseku za upravljanje kvalitetom. Pet meseci pet je proveo u Sjedinjenim Američkim Državama na programu Work and Travel, ali je odlučio da se vrati u Srbiju i svoj rodni grad.\n– Pre završetka studija sam se vratio u Čačak i priključio porodičnom poslu, a nakon diplomiranja sam počeo da se bavim i strukom odnosno implementacijim sistema medadžmenta kvaliteta u skladu sa međunarodnim standardima kvaliteta povezujući se i sarađujući sa kolegama na honorarnim i povremenim projektima. Nakon učešća u realizaciji nekoliko projekata, došao sam na ideju da krenem u samostalan rad, da registrujem firmu i tako pokušam da se ostvarim u struci . Pošto sam se vratio iz Beograda u Čačak kao što sam se vratio i iz USA u Srbiju, smatram, za razliku od mnogih kolega i mladih obrazovanih ljudi, da je izazov uspeti u struci i to baš u sredini u kojoj sam odrastao, a isto tako i obaveza da se znanjem, radom i trudom pomogne, i da doprinos pokretanju, menjanju i unapređenju stanja u svom okruženju, kaže Nedeljko Radulović.\nManji rod kukuruza zbog suše


ПОЧИЊЕ БОРБА ЗА ЦЕНТРАЛНУ АЗИЈУ\nPOČINJE BORBA ZA CENTRALNU AZIJU\nPosle više godina Sjedinjene Države su odlučile da ožive format saradnje sa pet zemalja Centralne Azije. Pomoćnik američkog državnog sekretara Dejvid Hejl tim povodom se sastao ovih dana u kazahstanskoj prestonici Nursultanu sa šefovima diplomatije Kazahstana, Uzbekistana, Kirgizije, Tadžikistana i Turkmenistana.\nFormat Centralna Azija plus SAD (C5+1) nastao je u vreme predsednika Baraka Obame, koji je poslednje godine svog drugog mandata predložio predstavnicima ovih zemalja da se redovno sastaju. Tada su održana samo dva susreta: 2015. godine u Samarkandu i godinu dana kasnije, kada je tadašnji američki državni sekretar Džon Keri primio centralnoazijske kolege u Vašingtonu. Teme su bile regionalna bezbednost, Avganistan i borba protiv terorizma, a Amerikanci su obećali da će ojačati ekonomsku saradnju i povećati investicije. Podsetili su i na infrastrukturne projekte s početka devedesetih i na više koncepcija Vašingtona, tipa Velika Centralna Azija i Veliki Bliski istok, čija je suština da se pet bivših sovjetskih republika posmatraju kao organski deo muslimanskog sveta.\nVladimir Zaharov sa Visoke škole ekonomije, bivši zamenik generalnog sekretara Šangajske organizacije za saradnju, smatra da je format 5+1 od početka bio veštački, te da će tako i ostati. Po njegovom mišljenju, male su šanse da će Tramp uspeti u nameri da mu udahne novi život, imajući u vidu da su sve države Centralne Azije, osim Turkmenistana, koji je proglasio neutralnost, članice multilateralnih organizacija kao što su ŠOS, ODKB (Organizacija sporazuma o kolektivnoj bezbednosti) i Zajednica nezavisnih država.\n„Istovremeno, dokumenti ŠOS predviđaju da organizacija nije usmerena protiv trećih strana i zemljama Centralne Azije niko ne brani da vode multivektorsku politiku. Sjedinjene Države prirodno pokušavaju da sačuvaju svoj uticaj, a uloga država Centralne Azije je dosta važna i kada je reč o rešavanju avganistanskog problema, koji je u ovom trenutku najteži za američku administraciju, bez obzira na glasine da je ostvaren napredak u odnosima SAD i talibana“, ocenjuje Zaharov.\n„Amerikanci ne mogu stabilno da izgrade svoje prisustvo. Ono je pritom samo vojno, i to na granici fijaska, jer će uskoro verovatno biti objavljeno da se njihove trupe povlače iz Avganistana. A to treba uraditi tako da sačuvaš obraz“, objašnjava ruski stručnjak.\nStanislav Pritčin iz Centra za centralnoazijske studije Instituta za orijentalistiku RAN slaže se da sastanak Hejla sa ministrima spoljnih poslova pet centralnoazijskih država treba posmatrati u kontekstu pokušaja SAD da zadrže uticaj u regionu koji im izmiče. On podseća da Amerikanci nemaju nikakvu bazu u regionu, od kada su 2011. godine zatvorili bazu u Manasu u Kirgiziji.\n„Nakon toga uočavamo ozbiljan pad uticaja SAD, a ovaj format C5+1 bio je pokušaj da se taj pad zaustavi. U trenutku kada je predložen još je i bio interesantan, zato što pet centralnoazijskih država nisu imale platformu za dijalog. Amerikanci su je predložili i ponudili da budu medijatori. Za zemlje regiona to je psihološki pogodan format — bez ozbiljnih obaveza mogu da kažu da, eto, imaju dijalog sa SAD“, smatra Pritčin.\nMeđutim, u stvarnosti, kako kaže, to je platforma koja omogućava sastanke jednom godišnje, na kojima se razmatraju opšta regionalna pitanja, ali od samog starta te inicijative nema realnih projekata.\n„Štaviše, od trenutka dolaska na vlast Šavkata Merzijojeva 2016. godine u Uzbekistanu ta zemlja je promenila pristup susedima i postala centar koji je pokrenuo regionalni dijalog pet zemalja bez spoljnog učešća. A to znači da više nema mnogo smisla da se sastaju sa Amerikancima, osim da stvore privid da postoji i treći stub, u vidu SAD“, kaže sagovornik Sputnjika.\n„Rusija ima integracione projekte, ozbiljnu međusobnu zavisnost, a Kinezi imaju investicije. Amerikanci, osim zapadnog Kazahstana i jednog broja petrohemijskih projekata, koji su već realizovani, nemaju značajnije ekonomske interese“, ističe on.\nKazahstanski ekspert Danijar Kosnazarov ne smatra da je C5+1 pokušaj SAD da uspostave balans sa uticajem Kine i Rusije. Ali čak i da jeste, kaže on, teško da će potisnuti Moskvu i Peking.\n„Ekonomski i resursni potencijal Kine u Centralnoj Aziji sada je veći od američkog i nije ga lako zaustaviti. Drugi akteri će morati da se usklade sa interesima Pekinga, ili da se povuku“, kaže Kosnazarov i dodaje da su čvrste i ruske pozicije u Centralnoj Aziji.\n„Amerikanci moraju da uzmu u obzir da Rusija ostaje najuticajnija spoljna sila u regionu. Na to utiče i lični ugled Vladimira Putina, ali i faktor vojne nadmoći Moskve u Centralnoj Aziji“, zaključuje kazahstanski politikolog.


IZLOŽBA ARHITEKTE LAZARA KUZMANOVA /16.januar u 19 časova / Kulturni centar Zrenjanina\nU organizaciji Kulturnog centra Zrenjanina i Društva arhitekata Zrenjanina, u četvrtak, 16. januara biće otvorena retrospektivna izložba arhitekte Lazara Kuzmanova. Izložba je premijerno prikazana u Muzeju Vojvodine, povodom Nagrade za arhitekturu „Đorđe Tabaković“ za 2019. godinu, a koju već 25 godina dodeljuje Društvo arhitekata Novog Sada.\nIzložba prikazuje autorov stvaralački rad u periodu od 2000-2019. godine. U okviru postavke, predstavlja se 16 izvedenih objekata koji svaki na svoj način prikazuje arhitektonsku estetiku autora i kontinuitet u njegovom radu.\nSvečano otvaranje Izložbe je 16.januara u 19 časova u izložbenom salonu Kulturnog centra. Izložba će trajati do 27. januara. U toku trajanja biće organizavano i autorsko vođenje kroz Izložbu.\nViše iz ove kategorije « Grad Beograd – služba glavnog urbaniste grada Beograda OBAVEŠTAVA sve zainteresovane za javnu prezentaciju - Poziva mladim profesionalnim timovima za kvalifikaciju za izradu idejnog rešenja dela područja Linijskog parka u Beogradu\tRezultati drugog stepena otvorenog idejnog dvostepenog neanonimnog konkursa za projekat predstavljanja Republike Srbije na 17. Bijenalu arhitekture u Veneciji 2020. »


GOTOVO: Stojković ponovo u Partizanu!\nFudbal Evropa Engleska Čempionšip Notingem Forest\nIskusni čuvar biće prijavljen za duele sa Videotonom\nVladimir Stojković definitivno će ponovo obući dres Partizana, potvrđeno je MOZZART Sportu. Naime, šampion Srbije postigao je dogovor sa njegovim sadašnjim klubom Notingem Forestom i Stojković će narednih godinu dana provesti na pozajmici u Humskoj.\nStojković će potpisati ugovor u ponedeljak, pošto Partizan u nedelju gostuje novosadskoj Vojvodini u derbiju Superlige. Takođe, on će biti prijavljen za duele sa mađarskim Videotonom u plej-ofu za Ligu Evrope.\nKako se može nezvanično čuti, iskusni 34-godišnji čuvar mreže je pristao na znatno manje finansijske uslove u odnosu na ono što je imao u Notingemu.\nProšle sezone on je u dresu engleskog drugoligaša odigrao 21 utakmicu, a tokom leta se dovodio u vezu sa solunskim PAOK-om.\nStojković je prethodno igrao za Partizan u periodu od 2010. do 2014. godine, odigrao je 115 utakmica, dao i jedan gol, a osvojio je tri titule prvaka Srbije i jedan kup.\nDraza pre 6 meseci\nAuuuu sto mi je ovoo drago da punimo mustafu kao nikad do sad..vec treba da maze guzu za Boacija jako ce da boli,ovo govedo je vasa slika i prilika grobari od coveka koji vas mezi i prezira i u cijim venama tece crveno bela krv do legende partizana i juga,pa kad vodjama na jugu tece crveno bela krv i tamo vas maltretiraju na vasoj tribini i niko nista ne sme da kaze,sto je ova spodoba ne bi mogla..\nIliev kaze pre 6 meseci\nIdemo dalje!! Iliev kaze da ce biti jos pojacanja.Verujmo mu na rec.


Dojčinović: Kampanja protiv novinara i poštenih policajaca - CINS\n08 Decembar 2014, 12:58\nKada su pre nekoliko godina novinari CINS-a pisali o Darku Šariću i povezanosti srpskog podzemlja i južnoameričkih kartela, ni vlast, ali ni mediji nisu bili preterano zainteresovani za tu temu. Ipak, Stevan Dojčinović ne misli da građani ni danas više znaju o toj temi.\n"Mislim da su pogotovo događaji poslednjih meseci napravili jednu veliku pometnju u javnosti i razumevanje samog slučaja protiv Darka Šarića i procesa koji se vodi. Pre svega mislim na medijske kampanje koje su organizovane i kroz koje su prolazile različite neistine. Mislim da je to dosta pomutilo svest javnosti o tom slučaju", kaže Dojčinović.\nUpravo to je, kaže Dojčinović, bio jedan od bitnih razloga zbog kog je odlučio da u jednu knjigu sakupi činjenice o tom slučaju.\n"Hteli smo da napravimo na jednom mestu sve što je tačno, lišeno svih tih teorija zavere koje su se u međuvremenu pojavile u javnosti."\nDojčinović se u intervjuu "15 minuta" osvrnuo i na kampanju koja se preko tabloida vodi, ne samo protiv novinara CINS-a, već i policajaca koji su godinama istraživali tu kriminalne grupe.


Kosovo: U sukobima policije i aktivista “Samoopredjeljenje” više povrijeđenih – Informer\nU sukobu kosovske policije i aktivista pokreta “Samoopredjeljenje” na putu Priština – Merdare ima više povrijeđenih na obje strane, a uhapšeno je i nekoliko lica, među kojima je i lider pokreta Aljbin Kurti, javljaju beogradski mediji.\nPolicija je upotrijebila suzavac i vodeni top kako bi rastjerala demonstrante, koji su gađali policiju kamenicama.\nPripadnici “Samoopredjeljenja” i Kosovske policijske službe sukobili su se nakon što je policija upozorila demonstrante da se raziđu, a oni su to odbili i pokušali su da razbiju policijski kordon i upute se prema prelazu Merdare.\nVođa “Samoopredjeljenja” Aljbin Kurti pozvao je danas građane da mu se priključe u blokadi srpske robe, a kosovsku policiju je pozvao da odustane od sprečavanja mirnih protesta, jer se, kako je rekao, “demonstracijama brani odluka Skupštine Kosova od 7. decembra prošle godine kojom je utvrđeno da se uvedu mjere reciprociteta na robu iz Srbije”.\nPOVRIJEĐENO 12 POLICAJACA\nTokom sukoba policije i aktivista pokreta “Samoopredjeljenje” na raskrsnici kod Podujeva povrijeđeno je 12 pripadnika Kosovske policijske službe /KPS/, a privedeno je više demonstranata, među kojima je i lider pokreta Aljbin Kurti, potvrđeno je Srni iz KPS-a.\nPortparol KPS-a Baki Keljani rekao je da su policajci lakše povrijeđeni tvrdim predmetima i da su medicinski zbrinuti. Keljani je dodao da je demonstrantima izdat nalog da se povuku s puteva, kako bi se saobraćaj neometano odvijao.\n“U Podujevu su, osim Kurtija, uhapšeni i Durmiš Hyseni, Gani Krasnići, Naser Šatri, Bljerim Mačastena, Hysen Durmishi, Salih Zyba, Fisnik Ismailji, Durim Jasharaj, Skender Merturi”, naveli su iz KPD-a, a potvrdila je i info-služba “Samopredjeljenja”.\nPolicija je više puta pozvala demonstrante da se povuku sa puta Priština – Merdare, a aktivisti pokreta, predvođeni Kurtijem i grupom narodnih poslanika, zasuli su policiju kamenicama i grudvama snijega u kojima je bilo kamenje, na šta je policija uzvratila topovima i suzavcem, javlja izvještač Srne s lica mjesta.\nTokom sukoba na teren je izašlo dvadesetak pripadnika specijalne jedinice kosovske policije “Rosu”, koji su bili opremljeni sredstvima za razbijanje demonstracija. Euleks policija i KFOR nisu reagovali, a helikopteri KFOR-a neprestano nadlijeću područje od Prištine prema Podujevu.


SDA OSUĐUJE ISLAMOFOBIČNE I POLITIČKE NAPADE HRVATSKE, AUSTRIJE I ČEŠKE — Bosnjaci.Net\nSDA OSUĐUJE ISLAMOFOBIČNE I POLITIČKE NAPADE HRVATSKE, AUSTRIJE I ČEŠKE\nObjavljeno: 06. September 2017. 18:09:45\nMožda su im motivi različiti, ali su posljedice iste, a to je da se Bošnjaci u BiH predstave kao nepoželjan i opasan elemenat u Evropi.\nBošnjaci su ponosan autohtoni evropski narod koji je i u najtežim vremenima pokazao da su mu strani i ekstremizam i radikalizam, unatoč masovnim zločinima i jedinom genocidu u Evropi od Drugog svjetskog rata do danas izvršenim nad njima.\nPredsjedništvo SDA poziva Evropsku komisiju da obustavi postupak dodjele kredita R Hrvatskoj za izgradnju Pelješkog mosta, a od R Hrvataske traži da ne započinje izgradnju, sve dok se ne riješe otvorena pitanja s BiH. BiH nikada nije dala saglasnost za izgradnju Pelješkog mosta. Gradnja Pelješkog mosta bez saglasnosti BiH je nelegalna i predstavlja kršenje obavezujućih međunarodnih konvencija, posebno UN konvencije o pravima mora. Predsjedništvo BiH, tijelo koje po Ustavu BiH ima isključivu nadležnost za vanjsku politiku, nikada nije dalo saglasnost za gradnju Pelješkog mosta. Naprotiv, zvanični stav Predsjedništva BiH, prema Zaključku usvojenom na 25. sjednici Predsjedništva održanoj 17. oktobra 2007. godine, glasi: „BiH je protiv izgradnje Mosta do rješavanja otvorenih pitanja vzanih za identificiranje morske granične crte između dvije države“. Na istoj sjednici je Zaključkom Predsjedništva zatraženo da „Republika Hrvatska ne poduzima nikakve jednostrane radnje na izgradnji Mosta“.\nPredsjedništvo SDA najoštrije osuđuje masovne zločine i genocid koji se trenutno dešavaju nad muslimanima u Mijanmaru. Pozivamo svjestke centre moći da reagiraju i ne zatvaraju oči pred ovim zlom.Predsjedništvo SDA daje punu podršku inicijativi Reisu-l-uleme Husein ef. Kavazovića za formiranje Odbora za podršku naroda Rohinja koji će raditi na upoznavanju bh. javnosti sa genocidom nad narodom Rohinja i prikupljnja pomoći na nastradale.\nPredsjedništvo SDA ponovo zahtijeva od vlasti entiteta RS da konačno ukine diskriminaciju djece bošnjačkih povratnika i da im se omogući izučavanje bosanskog jezika što je njihovo ustavno pravo. Dokle seže zanemarivanje ovog pitanja pokazuje nedavni slučaj u Vlasenici kada je pravoslavni sveštenik vršio vjerski obred u razredu u kojem su bila i djeca Bošnjaka. Ovo je zvono za uzbunu kako domaćih vlasti, tako i međunarodne zajednice, kako bi se konačno počeo provoditi Okvirni zakon o osnovnom i srednjem obrazovanju u BiH.


JP NACIONALNI PARKOVI PREUZELI NA GODINU DANA SOLANU "BAJO SEKULIĆ"\nPredstavnici stečajne uprave Solane "Bajo Sekulić" i Javnog preduzeća (JP) Nacionalni parkovi zaključili su 25. avgusta 2015. godine Ugovor o zakupu tog najstarijeg ulcinjskog preduzeća na period od godinu dana.\nNPCG su sredinom jula dostavili ponudu o zakupu Solane Prioritet ugovora je zaštita životne sredine i biodiverziteta, dok je proizvodnja soli ostavljena kao mogućnost.\nIz Vlade su ranije objasnili da se država opredjelila da se ugovor o zakupu zaključi sa Nacionalnim parkovima, jer su oni u državnom vlasništvu, kao i zemljište Solane.\nNacionalni parkovi su sredinom jula dostavili ponudu Privrednom sudu o zakupu prostora Solane, ali u njoj nije bilo detalja oko preuzimanja firme koja se prostire na 15 miliona kvadratnih metara.\nStrečajni upravnik fabrike, Ognjen Jovović, tada je rekao da se radi o ozbiljnom preduzeću koje na vrhunskom nivou obavlja svoj posao i ima iskustva u očuvanju životne sredine i biodiverziteta, što je i prioritet Solane koja ima specifičnu floru i faunu.\nEvropski parlamentarci i ambasadori su početkom godine upozorili Vladu da Solana mora biti sačuvana kao fabrika soli i značajna karika u cjelokupnom ekosistemu.\nInicijativa je urodila plodom pa je Vlada za remont crpnog postrojenja u Đeranama izdvojila 160 hiljada eura, a Programa Ujedinjenih nacija za razvoj (UNDP) 40 hiljada eura.\nStečajna uprava je do sada dva puta raspisivala oglas za zakup fabrike, ali su pregovori sa sindikatom i bivšim direktorom, Ljubom Gazivodom, propali.\nU tim pozivima o poslovno tehničkoj saradnji, uprava je tražila da se potencijalni zakupac obaveže da će organizovati proizvodnju i preradu soli na terenima i sa opremom Solane ili da će obavljati srodne djelatnosti kompatibilne prostornim, prirodnim i materijalnim potencijalima preduzeća.\nKrajem maja propala je i 12. licitacija za prodaju cjelokupne imovine Solane po cijeni od 169 miliona eura, jer nije bilo zainteresovanih kupaca.\nIzvor: Vebsajt RTCG, 23.08.2015.


Kolumne & novosti: Šta ako nemaš koronu: Umri čekajući na operaciju\nŠta ako nemaš koronu: Umri čekajući na operaciju\nLjudi umiru od korone, a da li će početi da umiru i zbog korone? Od marta i proglašenja vanredne situacije svi ostali zdravstveni problemi i intervencije kao da su na čekanju. Ukoliko dijagnoza nije kovid i ako nije životno ugrožavajuća, kao da postajete "pacijent duge kategorije". Dodatno otežavajuća okolnost po trom i urušen zdravstveni sistem jeste i to što su mnogi važni klinički centri stavljeni u funkciju kovid bolnica, pa ti kapaciteti sada nisu na raspolaganju za bilo kakvu drugu dijagnostiku ili lečenje.\nDirektorka beogradskog КBC “Bežanijska kosa” Marija Zdravković u odgovoru za naš portal podseća da je KBC Bežanijska kosa sada kovid bolnica i da sve radi u skladu sa time i za dobrobit pacijenata.


Fudbalski klub Trepča saopštio je da je otkazana utakmica Kupa Srbije sa Crvenom zvezdom jer je tako odlučio Fudbalski savez Kosova. Utakmica će se odigrati u četvrtak od 15 sati u Staroj Pazovi. Navijače Crvene zvezde policija je zaustavila ispred Raške, a sa granice su vraćeni ...\nTerzić u terencu, fudbaleri u autobusu: "Imamo zabranu ulaska na Kosovo" VIDEO\nGeneralni direktor Crvene zvezde Zvezdan Terzić je privatnim automobilom predvodio delegaciju kluba do administrativnog prelaza Jarinje. Iza SUV automobila kojim je upravljao Terzić nalazio se autobus sa fudbalerima Zvezde.\nFudbaleri Zvezde stigli na administrativni prelaz Jarinje FOTO/VIDEO\nGrupa novinara i medijskih radnika iz Beograda stigla je na administrativni prelaz Jarinje, a četrdesetak minuta kasnije došao je i autobus sa igračima Zvezde. Oni su se uputili ka Kosmetu kako bi ispratili najavljenu utakmicu između Crvene zvezde i Trepče u okviru Kupa Srbije.\nRakić i Petković čekaju Zvezdu, neizvestan ulazak na KiM Ekspedicija FK Crvena zvezda na putu je prema Kosmetu, gde bi danas trebalo da igra utakmicu Kupa Srbije protiv Trepče, ali je neizvesno da li će do utakmice doći.\n"Utakmica između Zvezde i Trepče je zabranjena"\nNajavljena utakmica Kupa Srbije između Crvene zvezde i Trepče na teritoriji Kosova i Metohije neće biti održana. Portal Kosovo onlajn je preneo da je direktor Trepče Bojan Jakšić rekao da je "utakmica zabranjena".


Niko ga neće, za 52 minuta uzima i Ligu šampiona i EL?! - Sportske.net\nNiko ga neće, za 52 minuta uzima i Ligu šampiona i EL?!\nMogao bi da osvoji pet trofeja ove sezone i da ostane na ledu?\nMesi ukrao TRI metra kod gola Liverpulu!Zvanično - "Narandžasta revolucija" se nastavlja, Holanđanin potpisao za Barsu!Rajola izminirao Barsu, sad je uz štopera, problem i napadač! Arsenal suzama ne veruje...Iz Barselone tvrde - "Ništa još nije gotovo!"Klauzula koja će Nejmara odvesti iz Pariza?\nRetko se dešava, ali bi čovek koji ne zna šta će se desiti sa njegovom karijerom mogao da uzme oba evropska takmičenja ove sezone.\nPogađate, verovatno, radi se o Denisu Suarezu.\nŠpanac je jesenas bio u Barseloni, u stvari do 31. januara je bio licenciran za Ligu šampiona, a dva puta je tokom jeseni, u grupnoj fazi ušao u igru, sakupio je 24 minuta.\nOnda je otišao na pozajmicu u Arsenal koji je i dalje u LE, i praktično na korak od finala, ali se nije snašao, u Evropi je za "Gunere" odigrao 28 minuta i sigurno je da Arsenal neće otkupiti njegov ugovor.\nVratiće se u Barsu, ali Valverde ne računa na njega, moraće da traži novi klub.\nOvaj fudbaler koji je ponikao u Selti, pa bio u mlađim kategorijama Sitija je imao dobre role u Sevilji i Viljarealu na pozajmicama iz Barse, ali u Kataloniji nikada nije uspeo da se nametne. Debitovao je 2016. i za Španiju, sigurno su mnogi očekivali bolju karijeru.\nIma 25 godina, a ako mu nešto ne nedostaje to su trofeji.\nNaime, Suarez je osvojio EL sa Seviljom 2015, dve titule sa Barsom, dva kupa Španije i dva Superkupa, a sa omladincima Španije je bio evropski prvak.\nDakle osam trofeja već ima, mogao bi da uzme još dva evropska, ali je igrao i u prvenstvu Španije i u kupu, pa bi to uz Superkup letos mogla da budu još tri trofeja, dakle ukupno pet ove sezone.\nZvuči neverovatno, ali na pravom mestu u pravom vreme...


“S Tamarom u akciji” obnavlja dom osmočlane porodice u selu Velebit – Centar za informisanje Novi Kneževac\nPočetnaDruštvo“S Tamarom u akciji” obnavlja dom osmočlane porodice u selu Velebit\nredakcija 2. novembra 2020. 2. novembra 2020. emisijasnimanjevelebit\nEkipa emisije „S Tamarom u akciji“ prethodnih nekoliko dana boravila je na teritoriji opštine Kanjiža, gde su u selu Velebit obnavljali dom jednoj osmočlanoj porodici. Naše kamere uspele su da zabeleže deo atmosfere na gradilištu poslednjeg radnog dana.\nKroz razgovor sa Tamarom saznali smo da nepredviđeni dodatni radovi i nepovoljne vremenske prilike često znaju da im otežaju realizaciju radova, međutim, prema rečima naše sagovornice, to je nešto na šta su navikli. A najteži deo posla predstavlja im odabiranje porodice kojoj će pomoći.\nDok traju radovi na gradilištu, deo ekipe posvećen je snimanju segmenta emisije u kojem se trude da predstave predeo i opštinu u kojoj borave, pa su tako i ovom prilikom obišli i zabeležili znamenitosti ovog kraja.\nCelokupan razgovor sa Tamarom možete pogledati u prilogu:\nDruga po redu akcija dobrovoljnog davanja krvi


ODRŽAN PROTEST MALINARA U ARILJU\nNakon obaranja cene maline na duplo nižu od minimalne isplatljivosti juče su u Arilju malinari održali protest na kome su najavili da će ukoliko se ne vrati održiva cena uslediti radikalnije mere.\nProdaja maline je osnovni izvor prihoda u Zapadnoj Srbiji i uništavanje sitnog i srednjeg proizvođača u tom delu zemlje će dovesti do drugog talasa iseljavanja i uništavanja Zapadne Srbije nakon deindustrijalizacije koja je predstavljala prvi talas.\nIspred požeških malinara okupljenima se obratio Aleksandar Đenić, prvi sekretar SKOJ-a, koji se na porodičnom imanju u blizini Požege zajedno sa svojom porodicom bavi uzgojem maline. U svom obraćanju Đenić se osvrsnuo na detalje oko načina obaranja cene maline kao i na povezanost svega što se danas dešava sa deindustrijalizacijom.\nVažno je napomenuti da su malinare podržali student i radnici. Prvi sekretar Studentskog fronta, Milan Petković i član sekretarijata SKOJ-a, kao i predstavnici Udruženih sindikata Srbije “Sloga” su se obratili okupljenima i dali podršku čime smo pokazali da su svi ugroženi slojevi stanovništva udruženi u borbi protiv eksploatatorske vlasti. Milan Petković je govorio o povezanosti standarda stanovništva zemlje sa standardom studenata i rekao kako će Studentski front na svim univerzitetima gde ima svoje baze dati podršku malinarima.


Novi srpski brend – paprika\nAktuelno / Štampa / Novi srpski brend – paprika\nObjavljeno 05.03.2019. na kamatica.com\nDatum: 05.03.2019. Izvor: kamatica.com\nPaprika bi mogla da postane novi brend Srbije i njen značajan izvozni proizvod. Trendovi pokazuju da Srbija preuzima deo tržišta Mađarske i Makedonije jer ima konkurentniju proizvodnju, navodi se u studiji koju je sprovela konsultantska kuća SEEDEV uz podršku projekta GIZ.\nTokom 2016. godine paprika iz Srbije se izvozila u čak 27 zemalja, od čega 35 odsto u zemlje EU, prenosi portal Agromedija, pozivajući se na studiju.\nU 2016. je proizvedeno 227.600 tona paprike, što je povećanje od dva do tri puta u odnosu na prethodne tri godine, zabeležen je i rekordan izvoz sveže paprike od 6,5 miliona američkih dolara, dok je izvoz tucane paprike dostigao 6,1 miliona američkih dolara.\nKod ajvara i tucane paprike, kao i kod drugih sličnih proizvoda, postoje pojedinačni uspešni primeri i pokušaji plasmana i promovisanja, ali ne i sistemskih napora koji bi definisali kvalitet i učinili ga šire prepoznatljivim, čime bi se znatno povećala potrošnja, a samim tim i proizvodnja paprike.


Press Online :: Džet set :: POZORIŠTE U KUĆI 2\n24. 12. 2006. - Autor: N. Kostić\nPOZORIŠTE U KUĆI 2\nSnimanje rimejka serije "Pozorište u kući", u kojoj Rođu Petrovića glumi Dragan Bjelogrlić, a Olgu Nataša Šolak, uveliko je u toku. Rođa Petrović danas je građevinski inženjer u preduzeću koje prolazi kroz proces "burazerske tranzicije", Olga - nezaposleni arhitekta, gospođa Nikolajević - bivši salonski šezdesetosmaš\nPorodica Petrović vraća se na srpske male ekrane! Reč je naravno o najpopularnijoj familiji iz kultne serije "Pozorište u kući", za vreme čijeg emitovanja su, pre više od trideset godina, ulice gradova bivše SFRJ bile puste.\nNova inkarnacija serije nastaje u režiji Balše Đoga, koga je za ovaj odgovoran posao angažovala producentska kuća "Intermedia netvork" Dragana Bjelogrlića. Popularni Bjela tumači glavnu ulogu Rođe Petrovića, a pored njega u ulogama Olge, Nikolajevićke, Vase S. Tajčića, Tine i ostalih biće Nataša Šolak, Tanja Bošković, Branimir Brstina, Dragan Nikolić, Zoran Cvijanović...\nGalerija likova koji će prodefilovati kroz novo izdanje serije odskače od uobičajenog "kompleta" koji se nudi u drugim domaćim serijama. Rodoljub Rođa Petrović danas je građevinski inženjer u preduzeću koje prolazi kroz proces "burazerske tranzicije", Olga je i dalje nezaposleni arhitekta, gospođa Nikolajević - bivši salonski šezdesetosmaš i razočarani učesnik protesta devedesetih godina.\nVasa S. Tajčić takođe je šezdesetosmaš, ali od onih koji se snalaze pod svim režimima, a u kući je, ponovo, Nikolajevićkina rođaka Tina, koja je došla da studira u Beogradu.Snimanje serije koja će, kao i stara, govoriti o porodičnim odnosima i problemima, kao i susretu (ponekad i konfliktu) ruralnog i urbanog, nedavno je prekinuto zbog bolesti nekoliko glumaca.


Pajtić: Pitanje Kosova se zloupotrebljava\nBeta 5. novembra 2015. 15:50\nPredsednik Demokratske stranke (DS) Bojan Pajtić ocenio je danas da vlast u Srbiji pravi farsu od svojih diplomatskih napora da spreči članstvo Kosova u Unesko iako zna da Priština nema dvotrećinsku većinu glasova, potrebnu za ulazak u tu organizaciju UN.\nPajtić je u saopštenju ocenio da se pitanje Kosova „danas zloupotrebljava u svrhe dizanja rejtinga Aleksandra Vučića“ i radi skretanja pažnje gradjana sa „potpunog ekonomskog kolapsa izazvanog epskim razmerama nesposobnosti naprednjačke garniture“.\n„Iako je sasvim jasno da Kosovo ne može biti primljeno u Unesko, namera vlasti je da sebe prikažu kao velike pobednike nad nepravednim Zapadom posle vešto kreirane atmosfere kako je navodno članstvo Kosova u Unesko gotova stvar“, piše u saopštenju.\nLider demokrata naveo je da jedini razlog tome može biti namera Aleksandra Vučića da „što više pobegne od tema poput borbe protiv korupcije, gde nema nijednu jedinu presudu i gde se svakog dana trudi da sakrije afere svojih kumova i najbližih saradnika“.\n„U poslednje vreme se ne govori puno o budućnosti u koju verujemo jer to zvuči kao neslana šala u zemlji u kojoj deca padaju u nesvest od gladi na nastavi u školi. Dok Vučić priča o Unesko, istovremeno sakriva i prepravlja izveštaje o stanju srpske privrede kako bi ubedio gradjane u nekakav imaginarni dinamičan rast koji postoji samo u njegovoj uobrazilji“, kazao je Pajtić.\nPrema njegovim rečima, Kosovo je uvek bilo tema za bekstvo od realnosti svake neodgovorne i nesposobne Vlade, „a ova danas u tome je prva u srpskoj istoriji, kako novijoj tako i daljoj“.


Džo Bajden - Srpskainfo\n"Takva demokratija ne donosi sreću, već katastrofu" Komunistička partija Kine kritikovala Ameriku\nKomunistička partija Kine danas je oštro kritikovala američku demokratiju i globalni samit o demokratiji, čiji je domaćin sljedeće nedjelje američki predsjednik Džozef Bajden.\n“Spremni da upotrijebe brojne alate” Bajden ne prihvata "crvene linije" Moskve\nAmerički predsjednik Džozef Bajden izjavio je da ne prihvata "crvene linije" Moskve kada je riječ o Ukrajini i da radi na sveobuhvatnim inicijativama da bi otežao invaziju na tu zemlju.\nMoguće mjere protiv Rusije: Vašington spreman da uvede sankcije Moskvi\nAdministracija američkog predsjednika Džozefa Bajdena spremna je da uvede sankcije ili druge mjere protiv Rusije ako odluči da izvrši invaziju na Ukrajinu, izjavila je večeras portparol Bijele kuće Džen Psaki.\nNova Bajdenova odluka: Nova pravila za ulazak u SAD stupaju na snagu u ponedjeljak\nStručnjaci kažu da će broj slučajeva Kovid-19 nastaviti da raste u sedmicama koje su pred nama i ove zime, rekao je Bajden\nBijela kuća najavila da će braniti zahtjev pred sudom: Blokirana Bajdenova uredba o obaveznoj vakcinaciji u zdravstvu\nBajdenova administracija je sudskom odlukom blokirana da sprovede naredbu o obaveznoj vakcinaciji protiv kovida-19 više miliona zdravstvenih radnika u SAD, što je ključni dio državne strategije za kontrolu širenja korona virusa.\nHumanost na djelu: Bajdenovi pripremali praznične obroke za beskućnike\nPredsjednik SAD Džozef Bajden i njegova supruga Džil pomagali su u narodnoj kuhinji u Vašingtonu gdje se pripremaju praznični obroci za beskućnike za Dan zahvalnosti, a potom su, kao i milioni drugih Amerikanaca, otišli da proslave praznik u krugu porodice koja će se okupiti na malom ostrvu Nantaket u državi Masačusets.\n"Da, to je njegova namjera" Bajden će se kandidovati za predsjednika 2024. godine\nAmerički predsjednik Džozef Bajden namerava da se kandiduje na narednim predsjedničkim izborima 2024. godine, izjavila je protparolka Bijele kuće Džen Psaki.\nOČI U OČI Moguć susret Putina i Bajdena do kraja godine\nRuski lider Vladimir Putin i američki predsjednik Džozef Bajden mogli bi se sastati prije kraja ove godine, rekao je danas zamjenik ruskog ministra spoljnih poslova Sergej Rjabkov.\nDOBRA VIJEST Brnabić: Srbija pozvana na Bajdenov Samit za demokratiju\nPremijer Srbije Ana Brnabić izjavila je da poziv Srbiji da učestvuje na Samitu za demokratiju američkog predsjednika Džozefa Bajdena 9. i 10. decembra dobra vijest ali da nema razloga za euforiju.\nBrnabićeva je navela da će, prema onome šta zna, na skupu onlajn učestvovati predsjednik Srbije Aleksandar Vučić.\nOČI U OČI Direktan sastanak Putina i Bajdena početkom naredne godine\nPostoji mogućnost da se američki predsjednik Džozef Bajden i ruski lider Vladimir Putin lično sastanu radi razgovora početkom naredne godine i da razgovaraju putem video-veze do kraja ove godine, pišu ruski mediji.\nAmerički predsjednik Džo Bajden kritikovao je Kinu i Rusiju zbog toga što nisu učinile više na rješavanju klimatske krize.\n"Okrenuli su leđa globalnom problemu" Bajden kritikovao Đinpinga i Putina\nAmerički predsjednik Džozef Bajden kritikovao je ruskog predsjednika Vladimira Putina i kineskog lidera Si Đinpinga jer nisu došli na Konferenciju UN o klimatskim promjenama u Glazgov.\nProtesti ispred Američke ambasade: Građani traže pomoć Bajdena u očuvanju suvereniteta BiH (VIDEO)\nIspred Američke ambasade u Sarajevu održavaju se protesti povodom aktuelne političke situacije u BiH.\nNe prihvataju bilo kakvu obavezu" Bajden razočaran u Rusiju i Kinu zbog klimatskih promjena\nAmerički predsjednik Džozef Bajden kritikovao je večeras Kinu i Rusiju zbog, kako je ocijenio, nedovoljne posvećenosti da se saglase sa značanim inisijativama o klimatskim promjenama na samitu G20 koji je danas završen u Rimu.\nLavrov: Razgovarao sam sa Bajdenom na marginama samita G20\nRuski ministar spoljnih poslova Sergej Lavrov izjavio je danas da se nije sastao sa američkim državnim sekretarom Entonijem Blinkenom u Rimu, ali da je razgovarao sa američkim predsjednikom Džoom Bajdenom na marginama samita G20 u subotu.\nBajden kao da ne želi ponovo u Rim: Izostao kada su lideri bacali novčić u fontanu\nLideri najmoćnijih ekonomija svijeta okupljeni u Rimu na samitu G20 koji se danas završava, jutros su prošetali ulicama Vječnog grada i bacali novčiće u čuvenu fontanu Trevi.\nSastali se Bajden i Makron "Amerika nema starijeg i lojalnijeg saveznika od Francuske"\nAmerički predsjednik Džo Bajden danas se sastao sa francuskim predsjednikom Emanuelom Makronom u okviru samita G20 u Rimu i izjavio da SAD nemaju starijeg i lojalnijeg saveznika od Francuske.\nFokus na borbi protiv pandemije: Papa Franjo se sastao sa Bajdenom\nPapa Franjo primio je danas predsjednika SAD Džozefa Bajdena, koji je tek drugi katolik na čelu države u istoriji Amerike.\n"OČI U OČI" Sastanak Putin-Bajden moguć do kraja godine\nSastanak ruskog predsjednika Vladimira Putina i američkog Džoa Bajdena moguć je u jednom formatu ili drugom do kraja godine.\nBAJDENOVIH PET ZA BALKAN Američki predsjednik odabrao diplomate koje treba da riješe problem Kosova\nAko je suditi prema petorki koju je predsjednik Sjedinjenih Američkih Država Džo Bajden delegirao da se u narednom periodu bave zemljama Balkana, Vašington ima veoma ozbiljne namjere na ovim prostorima u narednom periodu.


Radionica o preduzetništvu i jačanje konkurentnosti - JuGmedia\nNa dosada održanim radionicama, u Kruševcu, Subotici, Užicu i Nišu, više od 200 privrednika, predstavnika malih i srednjih preduzeća, bilo je u prilici da se od predstavnika komora i nadležnih ministarstva detaljno upozna sa merama države kojima mogu unaprediti svoje poslovanje.\nNIŠ – U Regionalnoj privrednoj komori održana je četvrta edukativna radionica „Razvoj preduzetništva, efikasnije poslovanje i jačanje konkurentnosti“\nOrganizator je Privredna komora Srbije u saradnji sa Ministarstvom privrede i Ministarstvom finansija-Upravom carina, a uz logističku podršku kompanije DHL International Beograd.\nMarija Prčić, koordinator Kontrolnog tela za kontrolisanje usluga privatnog obezbeđenja Privredne komore Srbije, predstavila je novi paket usluga PKS, koji obuhvata pravnu pomoć, finansijski konsalting, podršku za izlazak na inostrana tržišta, pomoć u apliciranju za fondove i programe EU.\nPredstavljen je i web portal Poslovanje.rs na kome se nalaze brojne informacije o raspoloživim izvorima finansiranja, bazama potencijalnih poslovnih partnera, informacije o CE znaku, Forumu privrede o propisima kao i Biznis Info Servis – informativni servis PKS koji u roku od 48 sati obezbeđuje informacije potrebne za dnevno poslovanje. Pored toga, privrednici su bili u prilici da dobiju i detaljne informacije o sporazumnom finansijskom restrukturiranju kao načinu rešavanja finansijskih problema kao i informacije o kontrolisanju usluga privatnog obezbeđenja.\nSavetnik u Sektoru za razvoj MSPP u Ministarstvu privrede, Milica Zatezalo, mnogobrojnim preduzetnicima predstavila je mere finansijske podrške sektoru MSPP, sa naglaskom na Programu podrške malim preduzećima za nabavku opreme u 2015. godini.\nOlga Protić, načelnik Odeljenja za tranzit robe pri Upravi carina približila je preduzetnicima način funkcionisanja Novog kompjuterizovanogtranzitnog sistema (NCTS). Za predstavnike privredne zajednice su od velikog značaja i mere koje omogućavaju pojednostavljenje carinskih procedura, poput kućnog carinjenja, pojednostavljenja po fakturi, ovlašćenog privrednog subjekta (OPS), ovlašćenog primaoca i ovlašćenog pošiljaoca, koje je detaljnije objasnio Vladimir Ilić, samostalni savetnik u Odseku za pojednostavljenje carinske procedure Uprave carina.\nNa dosada održanim radionicama, u Kruševcu, Subotici, Užicu i Nišu, više od 200 privrednika, predstavnika malih i srednjih preduzeća, bilo je u prilici da se od predstavnika PKS i nadležnih ministarstva detaljno upozna sa merama države kojima mogu unaprediti svoje poslovanje.\nLeskovac besprekorno funkcioniše\nKroz polomljen prozor opljačkao kuću u selu\nPripadnici Ministarstva unutrašnjih poslova u Vranju, brzom akcijom, nekoliko sati nakon prijave, rasvetlili su tešku krađu i uhapsili S.S. (1964)…


Obeležen Svetski dan helikoptera\nPovodom Svetskog dana helikoptera, na heliodromu u Dobanovcima upriličen je helikopterski spektakl, u okviru kojeg su posetioci mogli da uživaju u promotivnim letovima.\nPosetiocima manifestacije takođe je predstavljena široka primena helikoptera u spasilačkim misijama, gašenju požara iz vazduha, putničkom i medicinskom transportu, kao i u brojnim drugim misijama i oblastima.\nU organizaciji "Balkan Helikopters", drugu godinu zaredom, prezentovana je trka bespilotnih letelica.\nNakon toga su pripadnici Gorske službe spasavanja, kako je objasnio Nemanja Milić iz Gorske službe, prikazali pokaznu vežbu - na koji način spasilačke misije mogu da se izvode u saradnji sa helikopterskim transportom.\nPilot Goran Krneta izveo je slobodni let helikopterom, uz akrobacije, a obraćajući se prisutnima rekao je da je zadivljen brojem posetilaca, da mu to govori o velikom interesovanju za ovaj događaj.\nPosebno se zahvalio na prisustvu pripadnicima ratnog vazduhoplovstva Vojske Srbije, kao i pripadnicima helikopterske jedinice MUP-a Srbije.\nIstakao je zadovoljstvo što vidi značajne ljude iz avio-industrije, što govori o tome, kaže, da helikopteri postaju vrlo značajan segment vazduhoplovne industrije u Srbiji.\nTokom manifestacije, posetici su imali priliku da isprobaju komande helikoptera na simulatoru, da se fotografišu u pilotskoj jakni, te sa ostalim pilotskim rekvizitima, kao i da vide i slikaju se u oldtajmerima.\nTakođe, održane su i radionice u okviru kojih su posetioci mogli da nauče kako se pakuje padobran, popravlja helikopter i upoznaju se sa funkcionisanjem sistema svetlosnog obeležavanja heliodroma.\nDirektor "Balkan Helikopters" Sara Krneta novinarima je rekla da su svi posetioci mogli da se upoznaju sa helikopterom, kao i da upoznaju komande helikoptera "robinson 44" i "robinson 46".\n"U posetu nam je došao i policijski helikopter ‘bel 206'. Svi su različitih namena, a najveću imaju u komercijalnom letenju", objasnila je Krneta.\nZadovoljna je, kaže, velikom zainteresovanošću za manifestaciju, posebno što je najviše posećuju ljudi sa malom decom, mladenci, a da su za njihove usluge zainteresovani i prilikom prosidbi, proslavi rođendana, kao i "adrenalinski zavisnici".\nPredstavnica Turističke organizacije Srbije Olgica Miljković smatra da događaji ovog tipa pomažu u promociji turizma u Srbiji i dodaje da su sa "Balkans helikoptersom" već dve turističke kampanje organizovali.\nProšle godine je to bila kampanja "Vidi Srbiju - savršen odmor ti je nadohvat ruke", kazala je Miljkovićeva, a ove godine je organizovana kampanja "Vidi Srbiju - koje momente ćeš pamtiti ovog leta leta".\nNajavila je da će se turistička organizacija Srbije potruditi da pomogne kompaniji "Balkan helikopters" da dobije još jedno poletelište kod Ušća.\nPrevencijom protiv osteoporoze\nSvetski dan helikoptera 19.avgusta obeležava se u Dobanovcima\nU Jagodini obeležen Svetski dan borbe protiv trgovine ljudima\nObeležen Svetski dan borbe protiv trgovine ljudima u Šidu


Jelena Janković: Možemo da osvojimo Fed kup : Nadlanu.com\nJelena Janković: Možemo da osvojimo Fed kup\nBEOGRAD, 17. aprila 2011. (Beta) - Teniserka Srbije Jelena Janković izjavila je posle pobede u Bratislavi, da je ponosna na svoj tim, za koji i da veruje da može jednog dana da osvoji trofej u Fed kupu.\nSrbije je danas pobedila Slovačku sa 3:2, u meču plej-ofa za ostanaku Svetskoj grupi.\n"Imamo tim za trofej. Možemo da osvojimo Fed kup. To smo stvarno pokazale sada protiv Slovačke. Borili smo do kraja i izvukli pobedu. Nadam se da ćemo jednog dana podići taj trofej za našu zemlju", rekla je Jankovićeva novinarima u Bratislavi.\nSrbije je do pobede došla pošto je savladala Slovačku u dublu, posle neverovatbnog preokreta u drugom setu, kada su domaće igračice imale prednost od 5:1 i dobile prvi set.\n"Nije mi prvi put da odigram ovakav meč. Veoma sam srećna zbog pobede. Bila je teška situacija i zbog toga sam ponosna na moj tim. Mi smo se borile do kraja. Nismo se predavale, nekako smo izdržali. Presrećni smo u ovom trenutku", rekla je Jankovićeva.\nOna je dodala da nije mogla juče da igra, jer je bila bolesna.\n"Nisam se ni danas 100 odsto oporavila, ali sam morala da izađem na teren. Uspele smo zajedničim snagama da dođemo do pobede. Ovo je timski rad, svaka je dala svoj doprinos. Ne znam kako da pokažem svoje emocije. Umorni smo i presrećni. Hvala, svima", rekla je Jankovićeva.


Vulić: Crnadak ispisuje stranice političkog beščašća - RTV Doboj\nPotpredsjednik PDP-a Igor Crnadak ispisuje nove stranice istorije političkog beščašća, izjavila je član Predsjedništva SNSD Sanja Vulić.\nVulićeva je istakla da je Crnadak odavno i beznadežno ogrezao u političko pdaništvo, a to je dokazao i današnjom bjanko podrškom CIK-u, sa ciljem eliminacije političkih protivnika iz izbornog procesa.\n“Crnadak, njegovi saveznici u Sarajevu i mentori u Londonu, očigledno dijele\nmišljenje da su zabrane, sankcionisanje i ograničavanje prava legitimna sredstva političke borbe”, rekla je Vulićeva Srni, komentarišući izjavu Crnatka da CIK treba da sankcioniše svakog ko krši zakon.\nOna je navela da njihova jedina i nesavladiva prepreka za preuzimanje vlasti u Republici Srpskoj jesu njeni građani koji ne žele da o sudbini Srpske odlučuju srpski izdajnici, sarajevski miljenici i londonski mezimci.\n“To Crnadak veoma dobro zna, pa zbog toga i priželjkuje radikalne scenarije, u kojima bi zadatak nelegalno izabranog CIK-a bio da nelegalnim zabranama opoziciji u Srpskoj prokrči put ka osvajanju vlasti. A priželjkivati tako nešto mogu samo oni sa izrazito niskim političkim samopoudanjem i potpunim odsustvom političkog karaktera”, naglasila je Vulićeva.\nOna je izrazila uvjerenje da su članovi CIK-a, bez obzira što imaju mentore u SDA i opoziciji Republici Srpskoj, svjesni da bilo kakva zabrana kandidovanja, znači ugrožavanje osnovnih prava, a samim tim i odgovarajuću reakciju na to.\nTegeltija se sastao sa stalnim predstavnikom Kine u SB UN (FOTO)


source.ba | "Neću ići na koncert Gorana Bregovića i nisam neki njegov fan. Za mene je veći skandal kada je Aleksandar Vučić ušao u Begovu džamiju, a nije skinuo cipele"\nSa Nerminom smo razgovarali o Sarajevo Film Festivalu, te koliko on sa ekonomskog aspekta znači za ovaj grad.\nBilo je govora o raspodjeli novca za razne organizacije i manifestacije od strane Turističke zajednice, te medijskom prašinom koja se podigla nakon spiska kome se sve dodijelio taj novac.\nRazgovarali smo o medijskom "ratu" između SDA i Naroda i pravde, s obzirom da je Muzur bio nekada član SDA, a u istoj stranci je bio i njegov sadašnji predsjednik stranke, Elmedin Konaković.\nRazgovarali smo o koncertu DJ Solomuna koji će uskoro nastupati u glavnom gradu BiH, kao i o koncertu Gorana Bregovića na Bijeloj tabiji.\nTagovi: Goran BregovicSarajevoNermin MuzurTuristicka zajednica KSIntervju


Konacno .... - Audiohard\nPost by DejanM » 14 May 2014, 17:27\nInternetom se prosirila informacija (jos uvek ne zvanicno potvrdjena) da Apple za novu verziju svog operativnog sistema za mobilne uredjaje, iOS 8, planira da ugradi podrsku za Hi Res Audio. To sigurno znaci rezoluciju od 24 bita ali nije nista receno do koliko KHz ce biti moguce reprodukovati muziku.\nRe: Konacno ....\nPost by first » 14 May 2014, 18:35\nEto ti sad,... pa takvu mugućnost vodeći Android modeli imaju već odavno, ali nisam primetio da se neko\nzbog toga naročito uzbudio. Ko će da sluša hi-res fajlove sa mobilnog telefona?\nPost by DejanM » 14 May 2014, 18:50\nPa recimo streamujes sa mobilnog Hi Res na comp ili AVR ....\nPost by first » 14 May 2014, 19:56\nJa tu ne vidim nikakav smisao, ali će možda biti i takvih koji će to zaista da rade....\nPost by sn » 14 May 2014, 21:25\nDejanM wrote: Internetom se prosirila informacija (jos uvek ne zvanicno potvrdjena) da Apple za novu verziju svog operativnog sistema za mobilne uredjaje, iOS 8, planira da ugradi podrsku za Hi Res Audio. To sigurno znaci rezoluciju od 24 bita ali nije nista receno do koliko KHz ce biti moguce reprodukovati muziku.\nPa ocekivane 192 kile.. http://www.whathifi.com/news/apple-plan ... -8-devices\nPost by DejanM » 15 May 2014, 08:40\nEvo jos jedne ideje: uzmete telefon ili tablet, stavite ga u Docking station koji je povezan sa HiFi sitemom i sluaste muziku u Hi Res formatu. Ili koristire AirPlay pa bezzicno saljete stream sa tableta ili telefona na HiFi sistem odnosno prema spravi koja podrzava AirPlay.


Javno - istrazivanja - Više od 160 slučajeva kršenja digitalnih prava tokom pandemije Kovida-19\nViše od 160 slučajeva kršenja digitalnih prava tokom pandemije Kovida-19\nSrbija, Mađarska i Rumunija prednjače po broju propisa donetih zbog pandemije korona virusa, a kojima se znatno ograničavaju medijske slobode\nNovinar: Sofija Todorović\nTokom pandemije Kovida-19 u Centralnoj i Jugoistočnoj Evropi, više od polovine slučajeva kršenja digitalnih prava povezano je sa propagandom, dezinformacijama, neistinama i objavljivanjem neproverenih informacija, pokazuju nalazi četvoromesečnog monitoringa koje su sproveli BIRN i SHARE Fondacija.\nOd 26. januara do 26. maja zabeležena su 163 slučaja kršenja digitalnih prava u Mađarskoj, Bosni i Hercegovini, Hrvatskoj, Srbiji, Rumuniji i Severnoj Makedoniji, od kojih je 68 povezano sa manipulacijama u digitalnom okruženju, dok je 25 povezano sa objavljivanjem neistinitih i neproverenih informacija usmerenih na urušavanje reputacije.\nViše od polovine slučajeva kršenja digitalnih prava odnosilo se na propagandu, dezinformacije, neistine i objavljivanje neproverenih informacija, a građani su u gotovo 80 odsto slučajeva, označeni kao najpogođenija grupa.\nU gotovo 25 odsto svih slučajeva sama država ili zvaničnik države klasifikovani su kao napadači na određena zagarantovana prava i slobode.\nTokom perioda koji je obuhvaćen izveštajem, mnoge vlade donele su nova pravila i propise, ali priroda novih zakona i praksi jasno je pokazala da donete mere nisu bile pravilno prilagođene kako bi postigle svoj cilj, uz minimalno nanošenje štete zagarantovanim pravima građana.\nDržave u kojima su se propisima donetim zbog pandemije korona virusa znatno ograničavale medijske slobode jesu Srbija, Mađarska i Rumunija.\nNedavno uspostavljena praksa masovnog proizvoljnog hapšenja i novčanih kazni za objave na društvenim mrežama brzo je postala najčešća mera u borbi protiv lažnih vesti i širenje panike. U cilju zaustavljanja širenja virusa, ozbiljno su ugrožene privatnost i bezbednost ličnih podataka građana, dok su njihova digitalna prava i slobode u više navrata zloupotrebljene. Kršenje prava na zaštitu podataka o ličnosti primećeno je u 18 slučajeva.\nSajber kriminalci iskoristili su epidemiju Kovida-19 za zloupotrebe, pa je tako zabeleženo 11 slučajeva kompjuterskih prevara, a u tri slučaja došlo je do uništavanja i krađe podataka i programa.\nU odnosu na slučajeve onlajn prekršaja prijavljenih pre pandemije korona virusa, izveštaj beleži značajan porast slučajeva u kojima se počinitelji ne mogu odrediti - čak 45.\nKako pokazuju prikupljeni podaci, novinari, osobe koje otvoreno razmišljaju, migranti, žene i građani u karantinu bili su posebno ranjive grupe često izložene uvredama, diskriminaciji i pretnjama.\nBaza podataka sa prikupljenim slučajevim kršenja prava i sloboda redovno se ažurira i pokriva stanje digitalnih prava u Bosni i Hercegovini, Hrvatskoj, Mađarskoj, Severnoj Makedoniji, Rumuniji i Srbiji. Pojedinačne baze dostupne su na lokalnim jezicima.\nOvde možete videti regionalnu bazu podataka.\nSvi slučajevi kršenja prava povezani sa epidemijom Kovida-19 mogu se naći na posebnoj stranici sa ažuriranim podacima na sajtu BIRN Investigative Resource Desk (BIRD).\nIzveštaj je dostupan na engleskom jeziku, možete ga pronaći ovde.


Slovački ministar: Istražujemo ubistvo novinara\nSveće za ubijenog novinara u Bratislavi\n„Slovačke vlasti su u potpunosti posvećene rešavanju ubistva novinara Jana Kuciaka i njegove verenice i privođenju počinalaca pravdi”, rekao je u Beogradu vršilac dužnosti ministra spoljnih i evropskih poslova Slovačke, Ivan Korčok.\nKorčok se sastao sa ministrom spoljnih poslova Srbije, Ivicom Dačićem, sa kojim je razgovarao o regionalnim odnosima i putu Srbije ka EU, ali i o pregovorima Beograda i Prištine.\nIvan Korčok i Ivica Dačić, Beograd, 5. mart\nNa pitanje da li je moguća politička destabilizacija u Slovačkoj nakon ubistva novinara Jana Kučijaka, s obzirom da je predsednik Slovačke Andrej Kiska zatražio izbore zbog ubistva novinara, slovački ministar je rekao da je „taj događaj izazvao političke tenzije, ali da neće doći do destabilizacije“.\n„Mi imamo demokratske institucije i predstavnike ovih institucija koji su svesni svoje posvećenosti onome što je najvažnije u ovom trenutku - a to je istražiti ovaj slučaj i počinioce privesti pravdi“, rekao je Korčok.\n“Mi smo demokratska država i apsolutno sam uveren da ćemo uspeti da se izborimo sa ovom situacijom na način koji je u skladu sa našom čvrstom posvećenosti demokratiji”, naveo je Korčok.\nPredsednik Slovačke Andrej Kiska zatražio je od vladajuće koalicije premijera Roberta Fica da izvrši temeljne izmene u vladi ili da se, kao najprirodnije rešenje, raspišu prevremeni izbori kako bi se obnovilo poverenje Slovaka u državu nakon ubistva novinara Jana Kucijaka i njegove verenice.\nIpak, slovački ministar kulture Marek Madarič, predao je danas predsedniku Andreju Kiski ostavku, kako je ranije najavio, zato što ne može da podnese da je za vreme njegovog mandata likvidiran istraživački novinar zbog pripremanih tekstova o korupciji i vezama organizovanog kriminala sa vladom i državom.


Kreće 2. generacija eCommerce Akademije - rane prijave do 10. oktobra!\nKreće 2. generacija eCommerce Akademije – rane prijave do 10. oktobra!\nMarko Mudrinić 7. 10. 2020.\neCommerce Asocijacija Srbije otvorila je prijave za novu generaciju svoje eCommerce Akademije koja obuhvata više od 24h edukativnih predavanja, 20 različitih predavača i 6 sati online konsultacija.\nNakon uspešne prve generacije eCommerce Akademije koja je okupila više od 80 polaznika, eCommerce Asocijacija Srbije najavila je početak druge generacije ovog edukativnog projekta. I ovoga puta u pitanju je online edukacija koja se sastoji iz pristupa 6 edukativnih celina, pri čemu se svaka celina sastoji od 4 do 6 polučasovnih ili jednočasovnih predavanja.\nProgram startuje 13. oktobra\nSvaki modul biće ispraćen i obaveznom Zoom diskusijom u okviru koje će polaznici imati priliku da potvrde svoja novostečena znanja sa predavačima, ali i da dublje zađu u segmente Internet kupovine za koje žele da se specijalizuju.\nIstičući novitete koji očekuju polaznike 2. generacije, Zorana Milidrag, predsednica eCommerce Asocijacije Srbije, istakla je u razgovoru za Netokraciju da se i ovoga puta okupila izuzetna ekipa koju čini čak 20 profesionalaca iz domena Internet trgovine, digitalnog marketinga, SEO i finansija, te da je ovo jedan od retkih kurseva nakon kojeg će čak i pravi početnici imati kompletnu sliku o tome šta sve čini jedan digitalni ekosistem kada je u pitanju trgovina. Milidrag tom prilikom ističe:\neCommerce Akademiju smo pokrenuli jer dobrih edukacija u oblasti Internet trgovine nema puno u regionu, pa čak ni širom Evrope. Danas, u eri globalne pandemije zbog koje je sve veći broj biznisa morao da digitalizuje svoje poslovanje i uvede neki oblik Internet trgovine, verujem da nam je svima jasno koliki je potencijal koji e-commerce nosi sa sobom i zašto je ovom segmentu potrebno dati toliko pažnje.\n“Tokom leta kroz prvo izdanje naše Akademije prošlo je više od 80 diplomaca koji su učili o različitim oblastima onoga što čini digitalno iskustvo kupovine, a još tada nam je bio plan da se edukacija održava nekoliko puta godišnje – što sada isporučujemo sa manjim unapređenjima u vidu dodatnih oblasti”, zaključuje Zorana.\nPored trenutnih 8 modula koji su sastavni deo Akademije, a o kojima možete više pročitati na sajtu eCommerce Asocijacije, saznajemo da su tu i nove oblasti poput Black Friday, Customer Journey, Delivery i Security o kojima će polaznici slušati u nedeljama koje dolaze.\nUSAID i Mastercard podržali Akademiju\nKako se proširio broj oblasti, tako se proširio i broj partnera koji su prepoznali značaj jednog ovakvog edukativnog programa. Pored USAID Projekta saradnje za ekonomski razvoj koji Akademiju podržava od samog starta, ovog puta obezbeđena je i podrška kompanije Mastercard čijeg ćemo direktora poslovnog razvoja za tržišta Zapadnog Balkana, Nikolu Mehandžića, imati priliku da vidimo i u ulozi predavača. Tom prilikom, Mehandžić je za Netokraciju otkrio njegovo viđenje edukacije iz oblasti Internet trgovine:\nMali biznisi imaju specifične potrebe koje uključuju pristup odgovarajućim alatima i rešenjima za upravljanje poslovanjem, ali kako bi iskoristili pun potencijal koji savremene tehnologije nude, biznisi, bez obzira na svoju veličinu, pre svega treba da usvoje prostu jednačinu – elektronska plaćanja jednako je unapređeno poslovanje. Na tom putu digitalizacije, saradnja i edukacija su najbolji saveznici poslovnim subjektima, a iskustva i znanja koja mogu da se podele sa drugih tržišta kao primeri dobrih praksi – neprocenjiva.\nDrago nam je što sa eCommerce Asocijacijom delimo viziju o sigurnoj i efikasnoj primeni digitalnih tehnologija kao imperativu savremenog poslovanja i radujemo se saradnji, kako kroz edukativnu Akademiju, tako i izvan nje.\nPrijave za drugu generaciju ECS Akademije već uveliko su otvorene i mogu se pronaći po ceni od 200 evra u dinarskoj protivvrednosti dostupne su do 10. oktobra, dok će sama Akademija trajati u periodu od 13. oktobra do 8. decembra kada se završava edukativni program koji će ukupno imati više od 24 časa edukativnog video materijala i 6 sati online diskusija.\n→ Prijavi se za 2. generaciju eCommerce Akademije! ←


Republika Irska oslabljena u meču kvalifikacija! - Sportske novosti\nNaslovna Povrede i suspenzije Republika Irska oslabljena u meču kvalifikacija!\nRepublika Irska oslabljena u meču kvalifikacija!\nSelektor Republike Irske, Martin O’Neal imaće puno problema oko sastavljanja tima za važan meč kvalifikacija protiv Velsa, koji je na programu u petak.\nOn za ovaj meč neće moći da računa na do sada standardne igrače, štopere Shane Duffy-a iz Brajtona,Ciarian Clarka iz Njukastla i Paula McShane iz Redinga, veznjake Hary Artera iz Bornmuta i Wesa Hoolahana iz Noriča, kao i napadača Robia Kina koji se povukao iz reprezentacije. Uz njih pod znakom pitanja su i nastupi veznog igrača iz Evertona Jamesa McCarthy-a i Daryla Murphy-a, napadača Njukastla.\nO povređenim igračima O’Neal je rekao: ,, Do koliko ste stigli na listi, ovo je najduža lista povređenih igrača od kako sam stigao na ovaj posao i na našu nesreću baš u važno vreme po naš tim. Ipak neki drugi igrači moraće da istupe i budu spremni za petak.”\nStanje na tabeli grupe D posle četri odigran kola je takva da je Republika Irska prva na tabeli sa 10 osvojenih bodova, druga je Srbija sa osam, treći Vels sa 6 bodova, slede Austrija sa 4 boda, Gruzija ima 2, dok Moldavija na poslednjem mestu ima 1 bod.\nmartin o nil\nrepublika irska povrede\nrepublika irska vs wales\nPrethodni tekstSchweinsteiger promenio klub, ali i kontinent\nSledeći tekstSudija koji je sudio nepostojeći penal dobio doživotnu zabranu!\nZanimljive činjenice pred žreb za Svetsko prvenstvo!\nFudbalski savez Uzbekistana smenio Babajana sa mesta selektora reprezentacije!


Velika odgovornost je na svima nama - FONDACIJA TUZLANSKE ZAJEDNICE\nVelika odgovornost je na svima nama\nFondacija tuzlanske zajednice je uz sve građane pogođene poplavama. Podržavamo napore svih koji su angažovani za pomoć ovih dana, ali smo i svjesni da će potrebe tek biti ogromne i dugoročne. U skladu sa novonastalom situacijom i potrebom da se štete od poplava što prije ublaže i saniraju, Fondacija tuzlanske zajednice će svoje programe podrške prilagoditi i dobrim dijelom usmjeriti u ove namjene:\nSredstva iz interventnog Fonda solidarnosti: u cijelosti biti usmjerena na ublažavanje posljedica od poplava i klizišta prema porodicama koje su najugroženije. U prvih 5 dana nakon poplave (od 16 - 21. maja) prikupili smo 2700 KM, tako da trenutno u fondu raspolažemo sa 5300 KM. Cilj nam je prikupiti 50.000 KM za potrebe intervencija sanacija od poplave. S obzirom na svakodnevne pozive od prijatelja iz zemlje i inostranstva koji nam kažu da prikupljaju donacije sa željom da ga proslijede preko našeg Fonda solidarnosti, sigurni smo da ćemo postavljeni cilj od 50.000 KM brzo dostići i tim u narednom periodu pomoći najugroženijim. Do sada je uz drugu podršku, iz ovog fonda na prve intervencije utrošeno 550 KM za nabavku vode, hrane, higijenskog materijala, čizama i rukavica za MZ Dokanj, Donja Obodnica i prijemni centar u Vatrogasnom domu Tuzla.\nDodatno apelujemo za pomoć u donacijama u interventni Fond solidarnosti kako bi se ublažile posljedice poplava i pružila podrška porodicama koje je zadesila nesreća Tuzlanskom kantonu.\nSredstva iz Fonda za aktivne zajednice: u ukupnom iznosu od minimalno 30.000 KM će dobrim djelom biti presumjerena takođe na saniranje posljedica od poplave i klizišta. Naime, aktivne zajednice su pozvane na solidarnost i zajedničko provođenje akcija u naseljima koja su naviše pogođena.\nSredstva iz Fonda za mlade: u ukupnom iznosu od minimalno 25.000 KM će takođe biti dijelom preusmjereno na mobiliziranje mladih i njihovo solidarno djelovanje kroz radne akcije za saniranje posljedica od poplava.\nSredstva iz drugih Fondova u minimalnom iznosu od 12.000 KM će biti usmjerena na podršku udruženjima u TK koja se žele samoorganizovati i pomoći ugroženim porodicama i naseljima koje su najviše pogođene poplavom i klizištima.


Za podsticaj privrede 102,000 KM | Palelive.com\nPočetna Novosti Aktuelnosti Za podsticaj privrede 102,000 KM\nZa podsticaj privrede 102,000 KM\nOpština Pale predvidjela je ove godine u budžetu 102.000 KM za podsticaj privrede na području opštine, rekao je Srni načelnik opštinskog Odjeljenja za privredu i društvene djelatnosti Miloš Jovanović.\nJovanović je istakao da je za subvencije za otkup mlijeka planirano 20.000 KM, jer na području opštine ima jedna veća farma od 20 krava i više manjih farmi sa pet do šest krava.\nOn je naglasio da će svi proizvođači mlijeka biti subvencionisani ako imaju urednu dokumentaciju da je od njih vršen otkup mlijeka.\nJovanović je naglasio da je za projekte gradske razvojne agencije planirano 10.000 KM, projekat izgradnje nedostajućih turističkih sadržaja 13.000 KM i za projekat izgradnje kapaciteta za prikupljanje i preradu papirnog otpada 13.000 KM.\nPrema njegovim riječima, već ima prijavljenih kandidata koji nude projekte prikupljanja, baliranja i odvoza papira u fabrike, odnosno aktivnosti koje do sada nisu postojale u ovoj opštini.\nJovanović je rekao da su predviđena i bespovratna sredstva za nabavku deset profesionalnih plastenika u iznosu od 7.000 KM, bespovratna sredstva za vještačko osjemenjivanje krava 2.000 KM, bespovratna sredstva za nabavku sadnica voća 6.000 KM, kao i za nabavku lijekova za pčele 6.000 KM.\nOn je istakao da su planirana i bespovratna sredstva od 3.000 KM za deficitarne zanate, odnosno za nabavku opreme, kao i bespovratna sredstva za adaptaciju objekata za priplodne svinje 3.000 KM i za vanredne potrebe i pomoć u slučaju štete 3.000 KM.\nJovanović je dodao da je od 102.000 KM planirano da se izdvoji oko 13.900 KM za sufinansiranje kamata na poljoprivredne kredite i oko 2.000 KM za sufinansiranje regresiranih kamata na kredite za razvoj malih i srednjih preduzeća.\nOn je istakao da je za ove projekte raspisan javni poziv, da već stižu prijave, te da će komisija nakon provjere da li aplikanti ispunjavaju uslove dodijeliti sredstva.\nPrethodni članakNevrijeme oštetilo budžet\nNaredni članakProtok Drine na optimalnom nivou


Ko želi da posvađa dva oka u glavi - Sputnjik Srbija\n12:24 01.01.2019 Preuzmite kraći link\n„Bez podrške Srbije, ne pitajte me i nemojte da vam govorim šta bi svi oni koji žele uništenje Srpske i sa kojom lakoćom to i učinili“, izjavio je predsednik Srbije objašnjavajući da nijedan policajac iz Srbije nije učestvovao u sprečavanju protesta u Banjaluci.\nVučić: Notorna laž da je Srbija uputila policiju u Banjaluku\nOdgovarajući na pitanje ko želi da posvađa Srbiju i Republiku Srpsku, politikolog Stevica Deđanski za Sputnjik kaže da je izjava predsednika Vučića zapravo samo podsećanje na ono o čemu se pričalo i pre izbora u Republici Srpskoj. Već tada su Srbija, a i direktno Vučić, optuživani da se mešaju u izbore, kaže Deđanski.\n„Imali smo i predstavnike srpskih lista, a da ne govorimo o Hrvatima i muslimanima koji su govorili kako se Srbija meša i vrši pritisak, a nisu govorili o direktnom mešanju Izetbegovića i drugih predstavnika, čak i samih ambasadora koji su otvoreno radili protiv vlasti u Republici Srpskoj, sve ovo pokazuje da je njihov cilj bio da se izazove nestabilnost i netrpeljivost između srpskog naroda sa jedne i sa druge strane Drine“, kaže Deđanski.\nOn smatra da se pritisak nastavio sa protestima koji su počeli pre izbora, za koje, kako kaže, neutralan posmatrač, vidi da nisu imali humanitarni karakter, već da su bili politički protesti. Ko to tada nije video, može da vidi sada, a ko ne vidi ni sada, onda je zlonameran, protesti koji se dešavaju u Banjaluci su klasična politizacija nesreće, kaže Deđanski.\n„Mislim da je izjava predsednika Vučića bila u tom tonu. Frustrirajuće je kada dođe do pokušaja da se srpski narod sa obe strane deli i da se čak matica, zemlja Srbija optužuje za neko navodno zlo koje pokušava da uradi u Republici Srpskoj. To je sramno i nekako se podudara sa protestima koji se dešavaju u Srbiji, koji su ograničeni na isti broj ljudi koji su godinama radili protiv interesa Srbije“, tvrdi on.\nDeđanski dodaje da oni koji potpiruju proteste u Banjaluci i u tu situaciju mešaju Srbiju zapravo žele da vlast snosi posledice za nešto za šta nije kriva. Igraju na emocije ljudi, a ovakva igra uopšte ne treba da nas čudi, kaže sagovornik Sputnjika.\n„Svedoci smo sličnih bočnih udaraca koji dolaze i iz našeg komšiluka, komšiluka Srbije i Republike Srpske, iz Makedonije i Crne Gore, gde se maltene direktno radi na smenjivanju vlasti u ovim zemljama. Mešaju se direktno u unutrašnje stvari drugih država. Srbija to ne radi, svaka naša reakcija i ranije, bila je izazvana samo kada neko Srbiju dovede u kontekst i to uglavnom negativan kontekst“, kaže Deđanski.\nOn na kraju razgovora za Sputnjik kaže da i posle ove reakcije ima utisak da se predsednik Srbije Aleksandar Vučić prilično pažljivo odnosi prema Srbima u Republici Srpskoj i prema toj republici.\n„Srbija prilično dobro drži svoj stav, brine o Srbima sa obe strane Drine, s tim što se direktno ne meša u unutrašnje poslove Bosne i Hercegovine“, zaključuje Deđanski.\nsmena vlasti, pokušaj, svađa, mešanje, protest, policija, politika, izbori, Stevica Deđanski, Aleksandar Vučić, BiH, Republika Srpska, Makedonija, Crna Gora, Srbija